AKO DOBIJETE OVU PORUKU ODMAH BRIŠITE : Virus koji ruši WhatsApp - Ozon Plus\nHome Razno AKO DOBIJETE OVU PORUKU ODMAH BRIŠITE : Virus koji ruši WhatsApp\nNije prvi put da društvenom mrežom WhatsApp kruže poruke koje se često nazivaju “bombama” jer blokiraju samu aplikaciju i uzrokuju probleme korisnicima.\nNaime, takve “bombe” zapravo su poruke u kojima se nalazi niz nasumičnih znakova koje aplikacija ne može protumačiti, pa se zato stvara “začarani krug” gde se WhatsApp iznova pokreće i ruši.\nKada do ovoga dođe, korisniku ne preostaje ništa drugo nosim da obriše WhatsApp sa svog telefona i ponovo ga instalira. Problem je što u takvim situacijama često dolazi do gubitka svih poruka, što je za neke korisnike velik problem.\nOlakšavajuća okolnost može da bude ako je korisnik ulogovan u WhatsApp web aplikaciju, koja omogućava slanje WhatsApp poruka sa računara. Naime, takve “bombe” nemaju uticaj na web verziju WhatsApp aplikacije, pa je moguće jednostavno obrisati spornu poruku i nastaviti sa korišćenjem na telefonu.\nKako biste sprečili da do rušenja aplikacije uopšte i dođe, onemogućite primanje poruka od nepoznatih kontakata. To činite na sledeći način: Settings -> Privacy, a zatim menjanjem stavke “Everyone” u “My contacts only”, prenosi Zimo.\nIz WhatsApp-a, kako kažu, rade na pravljenju sigurnosnog peča koji bi trebalo da spreči rušenje aplikacije u slučaju primanja ove sporne poruke.\nMeđutim, biće potrebno da prođe neko vreme kako bi peč svima postao dostupan.\nIZVOR : B92 FOTO : Pixabay\nPrethodna objavaMILAN LANE GUTOVIĆ : Stvarnost premašila maštu i vlast bitange koju igram\nNaredna objavaVELIKI RAST INFLACIJE U AMERICI : Najveći skok cena polovnih automobila i kamiona u poslednjih 50 godina\nTRAMP STOPIRA KINESKU VIDEO APLIKACIJU : TIK TOK neće moći da...\nKNJIŽEVNIK DRAGAN VELIKIĆ : Naprednjačka vlast je pretvorila Srbiju u mafijaški...\nTOKOM INTERVENCIJE U TEKSASU : Ubijena dvojica policajaca, osumnjčeni presudio sebi\nBRUKA I SRAMOTA: Izbacivanje Desanke Maksimović iz školskog programa – zločin...\nI FILMSKA INDUSTRIJA TRPI ZBOG VIRUSA : Pomeren datum dodele Oskara\n“ZLATNA KOSA” OSTALA U LjIGU: Kosidba na Rajcu prvi put bez...\nPREMINUO BRAT DONALDA TRAMPA : ” Bio mi je brat i...


Rezultati Mild Home konkursa za arhitektonsko-urbanističko rješenje Eko-naselja: Superprostor\nPrenosimo vijest sa sajta SUPERPROSTOR o rezultatima MILD Home konkursa.\nProjekat MILD Home – Sastanak partnera u Đeru, Mađarska\nOd 4. do 7. marta 2014. na Univerzitetu Szechenyi Istvan u Đeru, Mađarska, održani su sastanci partnera na evropskom projektu MILD Home.\nNovosti Biznis centra Gradske Opštine Savski venac\nNaša oragnizacija je uključena u Izveštaj za 2013.godinu Biznis centra Gradske Opštine Savski venac.\nPobjednici Mild Home arhitektonskog konkursa\nOva vijest prenjeta je sa stranice Biznis centra GO Savski venac u Beogradu\nMILD Home konkurs – Rok za predaju radova je 14. februar 2014.\nU okviru evropskog projekta MILD Home, u čijoj implementaciji Expeditio Beograd sarađuje sa opštinom Savski venac, raspisan je konkurs za arhitektonsko-urbanističko rešenje Eko zelenog naselja koje čine MILD Home objekti.\nProjekat MILD Home – Saradnja sa beogradskom opštinom Savski venac\nUčešće na međunarodnoj konferenciji i izložbi O ARHITEKTURI 9-16. decembar 2013., Beograd\nUčešće na sastanku predstavnika Ministarstva prosvete Srbije i predstavnika civilnog društva


Poslednjeg dana septembra, građanima opštine Sokobanja, predstavljen je Strateški plan razvoja zajednice za naredni petogodišnji period. Javna rasprava je održana u velioj sali opštine , iznad Vatrogasnog društva i sa žaljenjem primećujemo da se odazvao vrlo mali broj zainteresovanih građana za razvoj svoje opštine.\nPrezentaciji su prisustvovali, ispred Komisije za strateško planiranje, predsednik Upravnog odbora DCG-a, Mirjana Stanković i Mirna Mumović, saradnik na projektima, iz Zaječara, zatim predsednik opštine Sokobanja, Dimitrije Lukić, zamenik predsednika opštine, Aleksandar Milenković, v.d. direktora OTKS-a, Ljubinko Milenković, Marija Žikić, koordinator za ekonomski razvoj opštine, Dejan Vasiljević, u ime preduzetnika Sokobanje i nekolicina zainteresovanih građana. Predsednik opštine Sokobanja, Dimitrije Lukić, je otvarajući javnu raspravu, pozdravio sve prisutne i zahvalio se svima koji su učestvovali u izradi nacrta plana strateškog razvoja Sokobanje u narednom petogodišnjem periodu.\nMirjana Stanković, predsednik UO DCG-a, je istakla da su izradi plana strateškog razvoja opštine prethodile mnoge analize u kojima su sagledani svi činioci i sve realne šanse za realizaciju, o tome šta je Sokobanji najpotrebnije.\n- Ovo nije projekat koji neće moći da se menja, to nam nije cilj, zato ovaj plan i predstavljamo građanima Sokobanje, kako bi i vi dali određene sugestije, primedbe ili dopune. Cilj nam je da stvorimo jednu kulturu u kojoj će građani biti odgovorni za razvoj svoje zajednice i ovaj plan je deo dugoročne vizije za budućnost i razvoj Sokobanje, a ne samo za naredni petogodišnji period,- rekla je Mirjana Stanković.\nMarija Žikić je predstavljajući plan, primetila da je komisija realno sagledala sve probleme, a Sokobanja ih ima mnogo i za neke neće biti dovoljno pet godina da se realizuju i naglasila da su za naredni petogodišnji period izdvojena četiri opšta cilja razvoja opštine: 1. razvoj turizma, 2. razvoj poljoprivrede i ruralni razvoj, 3. razvoj komunalne infrastrukture i 4. razvoj malih i srednjih preduzeća. Kada je razvoj turizma u pitanju akcenat će biti na razvoju Banje Jošanice i zadobijanju statusa banje. Marija Žikić je građanima predstavila sve projekte iz ova četiri cilja razvoja opštine, napominjući da se oni mogu videti i na sajtu SO Sokobanja i dala reč prisutnim građanima. A što se sugestija građana tiče bilo ih je veoma malo. Dejan Vasiljević, u ime preduzetnika Sokobanje je, odgovarajući Mirjani Stanković na primedbu da se kod razvoja malih i srednjih preduzeća prednost da ženama, rekao da to u Sokobanji nije potrebno jer su preko 40% žena vlasnici radnji ili malih preduzeća. Zoran Avramović, ispred Udruženja pčelara Sokobanje, imao je dopunu plana razvoja pčelarstva koja se odnosi na projektovanje i izradu cvetnih pašnjaka za pčele.\nPlan je urađen, projektno-tehnička dokumentacija je prikupljena, traže se donatori i realizacija planiranog. A. otom-potom.


Skijališta Srbije raspisala tender za rušenje i izgradnju novih objekata na Zlatiboru - Novosti - Turistički svet\nJP Skijališta Srbije raspisala su dva tendera za rušenje i izgradnju novih objekata na Zlatiboru po modelu suinvestiranja.\nPrvim tenderom traži se uklanjanje objekta Vizitorskog centra i izgradnja novog objekta na istoj lokaciji u Skijalištu Zlatibor u okviru Ski centra Tornik. Novi jednospratni objekat vizitorskog centra, za koji je idejno rešenje uradila firma Bauprojekt iz Beograda, imao bi površinu od oko 903,4 m2 i 5 parking mesta u podzemnoj garaži.\nKako je navedeno u oglasu, pravo izvođenja radova na izgradnji objekta ustupilo bi se trećem licu kao suinvestitoru izgradnje, koji bi imao i obavezu snošenja svih troškova rušenja postojećeg objekta Viizitorskog centra i izgradnje novog.\nTender se sprovodi putem prikupljanja pisanih ponuda i otvoren je do 2. decembra, a detalje javnog poziva pogledajte OVDE.\nPredmet drugog javnog poziva je uklanjanje objekta Ski bifea 4 i javnog toaleta na istoj lokaciji, kao i izgradnja nove jednospratne zgrade ugostiteljstva na oko 3.300 m2, sa 10 parking mesta u podzemnoj garaži, za koju je idejno rešenje takođe uradio Bauprojekt, a uslovi Skijališta za rušenje i gradnju su isti kao i za Vizitorski centar.


Božić: Savez za Srbiju vodi politiku nezavisnog Kosova | Radio Kosovska Mitrovica\nBožić: Savez za Srbiju vodi politiku nezavisnog Kosova\n26. December, 2019 15:13 |\nNarodna poslanica Sandra Božić izjavila je da je Marinika Tepić svojom izjavom o plaćanju kampanje za povlačenje priznanja nezavisnosti Kosova napala teritorijalni integritet Srbije i pokazala da Savez za Srbiju vodi politiku nezavisnog Kosova.\nKako je rekla, ta izjava dolazi u trenutku kada se na Kosovu hapse ljudi samo zbog izrečenog stava, poput onog o slučaju Račak i dodala da se u ovom trenutku ne zna ko je glasniji, da li Bedžet Pacoli ili Marinika Tepić.\nBožić je novinarima u Skupštini kazala da je Tepić tom svojom izjavom napala i kampanju koju Srbija vodi za povlačenje priznanja Kosova, kao i 17 država članica UN, prijateljskih država, koje su povukle to priznanje.\nKako je navela, posle poslednje konferencije Marinike Tepić u Skupštini Srbije saznali su se odgovori na sve iskonstruisane afere i laži koje SzS plasira u javnosti i to jasan odgovor koji je stao na stranu interesa Bedžeta Pacolija.\n„Imali smo priliku da čujemo jasne stavove Bedžeta Pacolija, a izgovorila ih je upravo Marinika Tepić. Snažnim glasom stala je protiv kampanje koju Srbija vodi za povlačenje priznanja nezavisnosti Kosova, što je jedan od najznačajnijih uspeha Srbije u pregovaračkoj poziciji prethodnih godina. Alijansa za Kosovo Bedžeta Pacolija i isto toliko kontraverzni biznismen Dragan Ðilas sa svojom strankom danas imaju iste stavove, istu platformu za delovanje i istim glasom govore upravo na jednu temu, a to je rušenje Srbije“, kazala je Božić.\nIstakla je da deo opozicije okupljen u SzS-u danima zloupotrebljava hol Skupštine gde na konferencijama za medije svakodnevno pokazuju želju da zakoči i zaustavi napredak Srbije.\nBožić je upitala zašto nikada iz skupštinskog hola nisu pričali na koji način i koji položaj imaju Srbi na Kosovu ,da trpe anticivilizacijske takse od čega se finansira kampanja nezavisnosti Kosova.


Toko sastanka naglašeno je da će MUP RS-a nastaviti sa slanjem policijskih službenika kao pomoć Graničnoj policiji BiH, u cilju bolje kontrole i nadzora istočne granice BiH\nMinistar sigurnosti Bosne i Hercegovine Selmo Cikotić danas je u Sarajevu primio ministra unutrašnjih poslova bh. entiteta Republika Srpska Dragana Lukača sa kojim je razgovarao o sigurnosnoj situaciji i unapređenju saradnje u sigurnosnom sektoru, javlja Anadolu Agency (AA).\n"Poseban fokus je bio na realizaciji preostalih obaveza u cilju uspostave pune operativne saradnje sa Europolom. Ocijenjeno je da su uklonjene sve prepreke za konačnu realizaciju ove obaveze BiH na evropskom putu i početak razmjene operativnih informacija sa ovom važnom policijskom institucijom Evropske unije", navodi se u saopštenju iz Ministarstva sigurnosti BiH.\n"Naglašeno je da će MUP RS-a nastaviti sa slanjem policijskih službenika kao pomoć Graničnoj policiji BiH, u cilju bolje kontrole i nadzora istočne granice BiH", navodi se u saopštenju.\n"Istaknuta je važnost nastavka saradnje i pravovremene razmjene informacija između policijskih agencija u borbi protiv svih vidova organiziranog kriminala i drugih sigurnosnih prijetnji", zaključuje se u saopštenju.\nEUROPOL ministar sigurnosti BiH Selmo Cikotić ministar unutrašnjih poslova RS Dragan Lukač


Birokratski aparat plaćamo preko 6 milijardi godišnje\nOdavno se zna da BiH ima najbrojniji i najglomazniji birokratski aparat ne samo u Evropi nego i u svijetu. No, kada se još pojedinačno “pretresu” organi javne uprave te raznorazne javne ustanove, agencije i fondovi koji “pojedoše” većinu novca iz budžeta, jasno je da se “višeglava birokratska aždaha” pod hitno mora “skratiti za koju glavu”\nPosljednji statistički podaci govore da je u našoj zemlji, na državnom, entitetskim, kantonalnim te lokalnim upravama i Brčko Distriktu zaposleno čak 184.148 ljudi! Što je još gore, prema projekcijama javnih budžeta do 2015. godine, ovaj broj će i dalje rasti, što je bila praksa i prethodnih godina. Damir Mehmedbašić, direktor Centra za zastupanje građanskih interesa BiH, kaže da za razliku od privrede, gdje radnici konstantno ostaju bez posla, broj uposlenih u upravi i administraciji na svim nivoima stalno raste.\n- Od novembra 2008. do novembra 2012. u privredi je posao izgubilo 37.182 ljudi. U istom periodu, u sektorima javne uprave, socijalnog osiguranja, obrazovanja i zdravstvene zaštite, dakle, onim što se finansiraju iz budžeta i vanbudžetskih fondova, posao je dobilo novih 15.690 ljudi – kaže Mehmedbašić.\n- Prema projekcijama Međunarodnog monetarnog fonda (MMF), ukupna izdvajanja za javni sektor u 2013. iznosit će 3,312 milijardi KM za plaće i naknade te 2,833 milijarde za materijalne troškove. To je ukupno 6,145 milijardi KM ili 23% ukupnog BDP-a. Ukoliko tome dodamo da se samo s nivoa centralne vlade na subvencije javnim preduzećima godišnje izdvoji oko 400 miliona KM, onda troškovi postaju i veći – ističe Mehmedbašić, dodajući da su sve veći troškovi javnog sektora jedan od glavnih uzroka deficita na svim nivoima.\n- Od 2008. do 2011. broj zaposlenih u javnom sektoru u Federaciji BiH povećan je za 8.366 radnika, i premašio je cifru od 116.000 – kažu u toj agenciji. Zanimljivi su i podaci o broju zaposlenih kako u službama Federalne vlade tako i u deset kantona. Revizorski izvještaji preciziraju da je samo pri Vladi FBiH, ne računajući ministarstva, zaposleno 94 ljudi. Sa 15 ministarstava, koja zapošljavaju od po 36 do 260 radnika, u Federalnoj vladi je zaposleno još oko 1.000 osoba. Raspoređeni su u oblastima koje se finansiraju iz budžeta i na koje se troši oko 216 miliona godišnje za plaće.\nKada je u pitanju RS, u entitetskim organima uprave zaposleno je 5.145 osoba, ne računajući javne ustanove i preduzeća koji se finansiraju iz entitetskog budžeta.


Dugoročna ušteda uz pomoć biomase u Prijedoru | Energetski portal Srbije\nDugoročna ušteda uz pomoć biomase u Prijedoru\n22.02. 2016 Region | Biomasa\nGradonačelnik Prijedora gospodin Marko Pavić izjavio je da je opravdanost prelaska Prijedora sa mazuta na biomasu neupitna sa finansijskog aspekta. Kako je istakao, iako je cena grejanja za potrošače ostala ista, „Toplana“ će uštedeti značajna sredstva na nabavci biomase. On je podsetio da je „Toplana“ ranije izdvajala oko 5,5 miliona KM za nabavku mazuta za grejanje, a ukupan prihod „Toplane“ bio je 4,5 milion KM. Dodao je da nabavka biomase za grejanje košta oko 1,8 miliona KM, što je tri puta manje od nabavke mazuta.\nGospodin Pavić je istakao i da će ova investicija dugoročno dovesti do značajnih ušteda, kao i da cena grejanja nije smanjena zbog finansijskih obaveza koje „Toplana“ mora da izmiri. Naveo je i da postoji prostor za nove investicije kao što su proširenje toplovodne mreže ka naseljima koja nisu priključena na daljinsko grejanje.\nPodsetimo, toplana na biomasu u Prijedoru puštena je u rad 21. decembra 2015. godine. Projekat je realizovan za manje od godinu dana,a vrednost investicije iznosila je 9 miliona evra, od čega je 7 miliona evra bio kredit Evropske banke za obnovu i razvoj (EBRD), dok je ostatak donacija Švedske međunarodne agencije za razvoj (SIDA).


Deda: Haradinajeva vlada neće dočekati kraj godine\nPoslanik Skupštine Kosova Iljir Deda uveren je da vlada neće dočekati kraj ove godine i u tom slučaju će Kosovo otići na prevremene parlamentarne izbore.\nOve komentare Deda je izneo u intervjuu za Zeri, dodajući da od formiranja pa sve do sada vlada nije uradila nijedan dobar posao.\nPoslanik Alternative za Kosovo je takođe govorio o demarkaciji granice sa Crnom Gorom, napominjući da, ako ta tema ne dobije pozitivan epilog ovog meseca, onda građani Kosova treba da zaborave na liberalizaciju viza najmanje do 2020. godine.\nUprkos kritikama vlasti koji su izjavili da EU strategija za proširenje EU favorizuje Srbiju, Deda smatra drugačije.\nPrema njegovim rečima, ova strategija zahteva "definisanje granice sa Srbijom i obavezujući sporazum za normalizaciju odnosa između dve države".


Uhapšen lažni direktor kompanije iz Emirata - Sputnjik Srbija\n05:09 31 Mart 2020\nUhapšen lažni direktor kompanije iz Emirata\n16:12 31.08.2018 (osveženo 16:14 31.08.2018) Preuzmite kraći link\nPripadnici Odeljenja Ministarstva unutrašnjih poslova za borbu protiv visokotehnološkog kriminala uhapsili su V.J. (61) zbog postojanja osnova sumnje da se lažno predstavljao kao Andrej Kamaraš, finansijski direktor kompanije „El Mabar investments — LLC“, koja posluje u okviru projekta „Beograd na vodi“, i oštetio veći broj kompanija u Srbiji.\nSvečano otvorena prva zgrada „Beograda na vodi“\nU saradnji sa Posebnim tužilaštvom za visokotehnološki kriminal, a na osnovu informacija Bezbednosno-informativne agencije, V. J. je uhapšen zbog postojanja osnovane sumnje da je počinio više krivičnih dela prevara i falsifikovanje isprave, piše u saopštenju Ministarstva unutrašnjih poslova.\nKako se navodi, sumnja se da je V. J. tokom dužeg vremenskog perioda, radi sticanja protivpravne imovinske koristi, stupao u kontakt sa većim brojem pravnih lica sa teritorije Srbije kojima je lažno nudio mogućnost plasmana njihove robe na tržište Ujedinjenih Arapskih Emirata preko kompanije „El Mabar investments — LLC“, sa sedištem u Abu Dabiju.\nKako se sumnja, kako bi oštećene doveo u zabludu osumnjičeni je izradio lažnu veb stranicu www.almmaab.com, koja svojim grafičkim izgledom liči na veb prezentaciju kompanije „El Mabar investments — LLC“, na kojoj je ostavio imejl adresu preko koje je komunicirao sa oštećenim kompanijama.\nTakođe, piše u saopštenju, sumnja se i da je V. J. sačinjavao falsifikovanu poslovnu dokumentaciju, overavao je lažnim pečatom kompanije koji je sam izradio i na taj način dovodio u zabludu odgovorna lica većeg broja kompanija u Srbiji.\nPostoje osnovane sumnje da je V. J. koristio i falsifikovani pasoš Slovačke na ime Andrej Kamaraš.\nMinistarstvo unutrašnjih poslova poziva građane koja su na bilo koji način bili u kontaktu sa V. J. ili su oštećeni njegovim prevarama da se jave na telefon 011-3540-231 ili na imejl Odeljenja za borbu protiv visokotehnološkog kriminala vtk@mup.gov.rs.\nHapšenje, Beograd na vodi, Beograd


Friday, Avgust 27, 2021 - 14:35\nElektroprivreda Crne Gore pokreće deveti ciklus akcije "Podijelimo teret", namijenjen svim kupcima, koji pripadaju grupi potrošnje "Domaćinstva", a imaju dugovanja po osnovu računa za električnu energiju. ''Podijelimo teret 9'' počinje 1. septembra i trajaće do 30. novembra. U tom periodu, sva domaćinstva kojima ističu Sporazumi iz akcije ''Podijelimo teret 7'', kao i sva nova domaćinstva koja žele da se priključe, svoje obaveze mogu izmiriti po izuzetno povoljnim uslovima.\nImajući u vidu složenu situaciju uslijed COVID 19, za deveti ciklus akcije PODIJELIMO TERET, uslov za priključenje akciji stiču svi kupci kod kojih je suma uplata u prethodnm mjesecu zaključno sa datumom zaključivanja Sporazuma po povlašćenim uslovima “Podijelimo teret 9” jednaka ili veća od posljednje fakture kojoj je istekao valutni rok. Tako se akciji tokom septembra mogu priključiti kupci, koji pripadaju grupi potrošnje "Domaćinstva", uz neophodan uslov da je iznos uplata u avgustu, do momenta sklapanja sporazuma, jednak ili veći od posljednje fakture (julski račun) i da do kraja septembra plate avgustovsku fakturu.\nDomaćinstva koja se priključe akciji ''Podijelimo teret 9'', stiču pravo na brojne povoljnosti:


Protesti malinara u subotu u Prijepolju\nUdruženja poljoprivrednih proizvođača malina okupiće se subotu 9. decembra na protestu, koji u Prijepolju organizuje udruženje proizvđača malina „Limska dolina“.\nOpširnije: Protesti malinara u subotu u Prijepolju Dodaj novi komentar\nSrpsko kolo, tradicionalni narodni ples upisan je na Reprzentativnu listu nematerijalne kulturne baštine čovečanstva. Kako piše na sajtu "UNESCO-a", srpsko kolo je kolektivni ples koji izvode plesači koji međusobno formiraju lanac, i obično se kreću po kružnoj liniji držeći se za ruke. Izvodi se uz pratnju muzike na privatnim i javnim okupljanjima i "uključuje članove lokalne zajednice."\nOpširnije: UNESCO: Srpsko kolo je nova kulturna baština ČOVEČANSTVA Dodaj novi komentar\nOkružna komandno-simulaciona vežba "Čačak 2017" u Ivanjici (VIDEO)\nMUP Srbije sektor za vanredne situacije i Nacionalni trening centar za vanredne situacije u saradnji sa misijom OEBS-a u Sbiji, organizuju trodnevnu okružnu Komandno- simulacionu vežbu "Čačak 2017" na kojoj učestvuju Okružni štab za vanredne situacije Moravičkog okruga, gradski štab za vanredne situacije grada Čačka i opštinski štabovi za vanredne situacije opština Ivanjica i Lučani.\nOpširnije: Okružna komandno-simulaciona vežba "Čačak 2017" u Ivanjici (VIDEO) Dodaj novi komentar\nStrana 224 od 292


U Beogradu vakcinisano više od 200.000 penzionera\nTanjug 6. aprila 2021. 10:56\nBEOGRAD – Najstariji građani su od samog početka vakcinisanja prioritet i do sada se u Beogradu vakcinisalo više od 200.000 sugrađana starijih od 65 godina, izjavila je danas sekretarka za socijalnu zaštitu Nataša Stanisavljević.\nPodseća da u Beogradu živi 335.000 osoba starijih od 65 godina i dodaje da je u toj kategoriji građana zapravo vakcinisano više od 60 odsto.\n„Kada govorimo o punoletnoj populaciji, zaključno sa jučerašnjim danom u Beogradu je vakcinisano 33,5 odsto, što je više od 472.000 osoba, a revakcinisano je 340.000 osoba. Prešli smo brojku od 20 posto revakcinisanih, tako da upućujem poziv svima koji se do sada nisu prijavili da to sada učine“, rekla je Stanisavljević za RTS, a preneo Beoinfo.\nOna je istakla da je u ustanovama socijalne zaštite veliki odziv kako zaposlenih tako i korisnika, te da je vakcinisano više od 2.000 osoba.\n„Iz nedelje u nedelju imamo posebne termine za zaposlene u ustanovama socijalne zaštite na Beogradskom sajmu. Oni su prioritet, jer neposredno brinu o korisnicima. Mobilni punktovi čija je uloga da stariji sugrađani budu informisani kako bi imali mesto za vakcinaciju blizu svoga doma, nastavljaju sa radom. Važno je da ljudi koji su se vakcinisali na tim punktovima znaju da će se na njima i revakcinisati“, navela je Stanisavljević.\nKaže da je taj proces već u toku i da se za ove tri nedelje više od 10.000 starijih sugrađana vakcinisalo na 52 mobilna punkta.\nStanisavljević je podsetila da svi koji žele da se vakcinišu mogu da biraju između četiri vakcine – „fajzer”, „sputnjik v”, sinofarm” i „astra zeneka”.\n„Te vakcine su već u Srbiji, dostupne su. Ponosni smo što smo mogli da ih obezbedimo našim sugrađanima. Važno je da iskoristimo tu mogućnost – vakcine redovno stižu i treba da se zaštitimo“, rekla je Stanisavljević.\nKrizni štab doneo odluku – jedna mera stupa na snagu u…\nMediji: Devojka isekla mladića na Voždovcu\nNDNV: Hitno uhapsiti napadače na radijskog voditelja Daška Milinovića\nSvečanim defileom počeli „Dani Beograda“\nRadna grupa za bezbednost i zaštitu novinara: Ojačati…\nKrivična prijava protiv žene zbog sumnje na tešku krađu\nOzelenjavanje Beograda putem aplikacije „Moje…\nDS Stari grad: Gradnja na Makišu ugrožava vodosnabdevanje


Odlučno protiv nezaposlenosti - Istinomer\nPredsednik opštine Prijepolje o zapošljavanju. (Večernje novosti, 28. 7. 2012. godine)\nAkter: Emir Hašimbegović\n„Trudićemo se da obezbedimo lokacije i niz drugih uslova za investitore, da im olakšamo početak posla i otvaranje radnih mesta.“\nKada je stupio na čelno mesto opštine Prijepolje Hašimbegović je istakao da će jedan od njegovih prioriteta biti smanjivanje ogromnog broja nezaposlenih u toj sredini. Naime, u opštini koja ima nešto više od 40.000 stanovnika, jedna petina građanstva je bez posla, a sa stopom nezaposlenosti od 52 odsto Prepolje spada među opštine koje najviše kubure sa tim problemom.\nU narednim mesecima prvi čovek opštine je otpočeo sa sprovođenjem te namere. Tako je u septembru potpisan protokol o prijateljstvu Prijepolje i instanbulske opštine Ejup, a već u novembru jedna turska kompanija pokazala je interesovanje za otvaranje fabrike za proizvodnju papirne galanterije u Brodarevu. Investitor bi trebalo da obezbedi opremu, repromaterijal, kao i da finasira adaptaciju nekadašnjeg pogona tekstilnog kombinata „Ljubiša Miodragović“.\nNegde u isto vreme opština Prijepolje i Nacionalna služba za zapošljavanje raspisale su konkurs i započele realizaciju Akcionog plana zapošljavanja, kojim je iz lokalnog budžeta opredeljeno 10 miliona dinara za stimulisanje zapošljavanja. Mesec dana kasnije Hašimbegović i direktor filijale Nacionalne službe zapošljavanja Dragiša Simović uručili su ugovore po programima lokalnog akcionog plana zapošljavanja.\n„Nacionalna službe zapošljavanja i opština Prijepolje obezbedili su novac da 40 ljudi bude uključeno u programe javnih radova, a da 10 pokrene sopstveni biznis.“\npredsednik opštine Emir Hašimbegović, Beta, 1. 12. 2012. godine\nNa kraju 2012. opština Prijepolje je usvojila budžet za narednu godinu u kojem je 30 miliona dinara namenjeno za programe zapošljavanja, a od toga će jedna trećina će biti usmerena na pripravnike sa visokom školom. Značajno su uvećana i sredstava za podsticaj poljoprivrede za šta je namenjeno 40 miliona dinara, što je skoro četiri puta više nego u 2012. godini.\nPošto je za prvih šest meseci svog mandata učinio nekoliko konkretnih koraka u skladu sa svojim prioritetima, predsednik opštine Prijepolje zaslužuje ocenu „dosledno“.\nzapošljavanje nezaposlenost Prijepolje


Naslovna » Izlasci » Sport » Mladi talenti Beograda menjaju režim saobraćaja\nMladi talenti Beograda\nNeko drugi 19. oktobar 2013. Sport Komentari su isključeni na Mladi talenti Beograda menjaju režim saobraćaja\nZa saobraćaj će biti zatvorena polovina kolovoza u Bulevaru Nikole Tesle, između Bulevara Mihajla Pupina i Ulice ušće u smeru ka Zemunu (u smeru ka centru grada saobraćaj će se odvijati u redovnom režimu saobraćaja).\nZatvorena će biti i Ulica Ušće u delu od poslovnog centra „Ušće“ do Bulevara Nikole Tesle (deo Ulice Ušće pored šetališta uz reku Dunav), dok će deo Ulice Ušće između Bulevara Mihajla Pupina i poslovnog centra „Ušće“ biti otvoren za saobraćaj.\nZa vreme održavanja navedene biciklističke trke doći će do nekoliko izmena u režimu rada vozila javnog gradskog prevoza.\nAutobusi sa linija 15, 84, 704, 706 i 707 će se, umesto Bulevarom Nikole Tesle, na delu trase od Brankovog mosta do Ulice trešnjinog cveta, u smeru ka Zemunu, kretati Bulevarom Mihajla Pupina i Ulicom trešnjinog cveta, a u suprotnom smeru vozila sa ovih linija koristiće redovnu trasu.\nAutobusi sa linije broj 60 saobraćaće sledećom trasom: u smeru ka okretnici „Novi Beograd – Toplana“: Brankov most – Milentija Popovića – interna saobraćajnica – Vladimira Popovića – Zemunski put – Brodarska i dalje redovnom trasom, a u suprotnom smeru vozila sa ove linije koristiće redovnu trasu.\nVozila javnog gradskog prevoza sa navedenih linija će na izmenjenim delovima trase koristiti sva postojeća stajališta javnog gradskog prevoza. (Beoinfo)\nTagovibiciklizam dub izlasci novi beograd sport ušće vesti\nPrethodni 62. Ulična trka grada Beograda, 20. oktobar\nSledeći Prvi A319 kompanije Air Serbia u Beogradu!


Nenad Čanak: Šešelju godinu dana nije oduzet poslanički mandat – Balkanekspresrb.rs\nNenad Čanak: Šešelju godinu dana nije oduzet poslanički mandat\n08/04/2019 Off By BERB\nNenad Čanak, lider LSV u pisanoj izjavi medijima navodi da Liga upozorava na činjenicu da vladajuća većina u Narodnoj skupštini Republike Srbije već godinu dana krši Zakon o izboru narodnih poslanika. Tako nanosi štetu ugledu parlamenta ignorišući zahtev LSV za oduzimanje poslaničkog mandata osuđenom ratnom zločincu Vojislavu Šešelju.\nZakon o izboru narodnih poslanika, u članu 88. stavu 1. tačka 3, kao jedan od razloga za prestanak mandata pre isteka vremena na koje je poslanik izabran navodi pravosnažnu sudsku odluku kojom je poslanik osuđen na kaznu zatvora bezuslovno u trajanju od najmanje šest meseci.\nSmatramo da je taj slučaj nastupio 11. aprila prošle godine i da mandat treba prepustiti sledećem poslaniku na listi Srpske radikalne stranke.\nPodsetimo, tog dana, Žalbeno veće Mehanizma za međunarodne krivične sudove, kao pravni naslednik Haškog tribunala, osudilo je Šešelja na kaznu zatvora od 10 godina po tri tačke optužnice za podsticanje na progon, deportaciju i druga nehumana dela kao zločin protiv čovečnosti, počinjen u Hrtkovcima u Vojvodini 1992. godine.\nDva dana kasnije, 13. aprila, LSV je uputila Odboru za administrativno budžetska i mandatno imunitetska pitanja zahtev za sazivanje hitne sednice kako bi Narodnoj skupštini Republike Srbije bilo predloženo da konstatuje prestanak mandata narodnom poslaniku Vojislavu Šešelju.\nBudući da je predsednik Odbora Aleksandar Martinović izjavio da ne može da oduzima Šešelju poslanički mandat na osnovu pisanja medija o presudi u Hagu, kao i da nema nameru da tu presudu sam traži, presudu sam lično dostavio na pisarnicu Narodne skupštine Republike Srbije, sedam dana kasnije, odnosno 20. aprila 2018.\nProšlo je više nego dovoljno vremena da Odbor za administrativno budžetska i mandatno imunitetska pitanja postupi po zakonu.\nKada se tome doda činjenica da je Šešelju u međuvremenu dozvoljeno ne samo da ode, nego i da kupi kuću u tim istim Hrtkovcima, potpuno je jasno da nadležni u ovoj zemlji nemaju želju da zločince smeste tamo gde im je i mesto. Na smetlište istorije(Press LSV).♦\nRamuš Haradinaj “američki redov”!\nPoziv na protest: Vlast nije ispunila zahteve opozicije


Vučić sa Lajčakom\nPremijer Srbije Aleksandar Vučić i potpredsednik vlade i ministar spoljnih poslova Slovačke Miroslav Lajčak ocenili su da su politički odnosi dve zemlje veoma dobri, ali da postoji interes za produbljivanje svih vidova bilateralne saradnje, posebno ekonomske.\nNeformalno počela konferencija OEBS\nBilateralim susretima premijera Aleksandra Vučića i šefa diplomatije Ivice Dačića sa ministrima država-čalnica OEBS i pripremnim sastancima u Beogradu je danas neformalno počeo Ministarski sastanak OEBS.\nKeri i Lavrov popodne stižu u Beograd\nŠef ruske diplomatije Sergej Lavrov i državni sekretar SAD Džon Keriju doputovaće popodne u Beograd, a na aerodromu "Nikola Tesla" dočekaće ih prvi potpredsednik Vlade Srbije i ministar spoljnih poslova Ivica Dačić.\nSrbija je tokom predsedavanja OEBS-u bila nepristrasna i pragmatična, ocenio je generalni sekretar te organizacije Lamberto Zanijer.\nStefanović: Učesnici potpuno sigurni i bezbedni\nDelegacije i ministri spoljnih poslova koji učestvuju na 22. Ministarskoj konferenciji OEBS-a mogu da se osećaju potpuno sigurno i bezbedno, poručio je danas ministar unutrašnjih poslova Nebojša Stefanović i istakao da ne postoji nikakva neposredna bezbednosna pretnja.\nPoslanici Skupštine Srbije danas su, povodom poziva NATO-a Crnoj Gori za pregovore o članstvu, ocenili da Srbija treba da bude vojno neutralna, ali da u okviru neutralnosti treba da unapredi saradnju sa NATO-om.\nGrčka snažno podržava evropski put Srbije\nZamenik ministra spoljnih poslova Grčke Joanis Amanatidis podržao je evropski put Srbije i otvaranje prvih poglavlja u pregovorima koje se očekuje u narednim nedeljama.\nVučić sutra sa zvaničnicima EU,Austrije i Norveške\nPredsednik Vlade Srbije Aleksandar Vučić imaće sutra u Beogradu niz odvojenih susreta sa zvaničnima Evropske unije, Austrije i Norveške, a u okviru 22. Ministarske konferencije OEBS.


Džonson: Plan premijerke za Bregzit je "samoubilački pojas" - Bizlife.rs\nDžonson: Plan premijerke za Bregzit je „samoubilački pojas“\n13:07 London, 09/09/2018\nPlan britanske premijerke Tereze Mej o budućim trgovinskim vezama s EU posle Bregzita za Veliku Britaniju je „samoubilački pojas“ s detonatorom datim Evropskoj uniji, rekao je danas bivši britanski šef diplomatije Boris Džonson.\nDžonson, potencijalni rival konzervativne premijerke za tu funkciju, u julu je izašao iz vlade zbog neslaganja oko takozvanog „Plana Čekers“ koji je Tereza Mej predložila.\nSa tim predlozima predsednica britanske vlade izazvala je bes zagovornika „čistog i tvrdog“ Bregzita, ali takođe i skepticizam vođa EU koji sumnjaju u održivost tog plana.\n„Stavili smo samoubilački pojas na britanski ustav i dali detonator Mišelu Barnijeu“ glavnom pregovaraču EU za Bregzit, napisao je Džonson u kolumni objavljenoj u listu Mejl on Sandej „Mail on Sunday“.\nOn je rekao da je ona tim planom ostavila Veliku Britaniju otvorenu za „stalnu političku ucenu“.\n„Do sada je u svakoj fazi razgovora Brisel dobio ono što hoće. Prihvatili smo rokove EU, prihvatili smo da damo 39 milijardi funti a da ništa ne dobijemo za uzvrat“, rekao je on misleći na račun koji Britanija treba da plati Uniji za razlaz.\nOn je dodao da je sada s predlogom „Čekers“ Britanija spremna da prihvati pravila EU zauvek, a da nema prava da kaže bilo šta o tim pravilima.\n„To je poniženje“, napisao je Džonson.\nOn je takođe kritikovao „sigurnosnu mrežu“ ili sporazum oko britanske pokrajine Severne Irske prema kome bi ona ostala unutar evropske carinske unije i jedinstvenog tržišta ukoliko ne bude drugog rešenja da se spreči uspostavljanje graničnih kontrola s članicom EU Irskom, posle Bregzita.\nevropska unija brexit bregzit boris džonson tereza mej


► Dodik: Bošnjaci od Srebrenice prave mit koji ne postoji\nU Banjaluci se danas održava Međunarodna naučna konferencija o temi "Srebrenica, stvarnost i manipulacije", čiji je cilj, prema najavi organizatora, utvrđivanje istine o ratnim događajima u Srebrenici i okolini od 1992. do 1995. godine.\nOrganizatori skupa su Organizacija starešina VRS, Nezavisni univerzitet Banjaluka i Institut za istraživanje srpskih stradanja u 20. veku.\nSaopšteno je da skupu prisustvuju stručnjaci iz Rusije, SAD, Nemačke, Izraela, Italije, regiona i BiH.\nPredsedavajući Predsedništva BiH Milorad Dodik ocenio je da skupovi poput ovog "daju novu sliku o istini o ratnim događajima u Srebrenici i okolini od 1992. do 1995. godine".\n"Nemoguće da je istina o dešavanjima u Srebrenici koncentrisana samo na sedam dana, kako su to kreirali predstavnici međunarodne zajednice. Istina podrazumeva čitav period rata, a i neke ranije istorijske procese", rekao je Dodik novinarima u Banjaluci.\nPrema njegovim rečima, Srebrenica "nije bila tema sve do dolaska bivšeg visokog predstavnika Pedija Ešdauna u BiH".\n"Ođednom su se setili da od toga naprave mit, a Bošnjaci ga nisu imali, pa pokušavaju da ga izgrade od Srebrenice", naveo je on.\nDodik je rekao da je to "lažni mit koji ne postoji, već je to užasno teško stradanje koje pokazuje svu golgotu i okrutnost rata".\nPredsednica Republike Srpske Željka Cvijanović smatra da dešavanja u Srebrenici i njenoj široj okolini od 1992. do 1995. treba posmatrati kao celinu, jer je, kako je navela, samo na taj način moguće stvoriti jasnu i objektivnu sliku o ratnim dešavanjima na tom prostoru iz jula 1995. godine.\nObraćajući se učesnicima konferencije, Cvijanović je rekla da cilj skupa nije poricanje zločina koje su u Srebrenici počinili pripadnici srpskog naroda, dodavši da "niko ne treba da očekuje da se može tolerisati zlonamerna konstrukcija čiji je cilj da se genocidnom proglasi RS ili narod koji je u prošlosti nekoliko puta bio suočen sa stvarnim pokušajima istrebljenja".\nNavodeći da ratna dešavanja u Srebrenici treba posmatrati kao celinu, ona je kazala da to znači da se moraju uzimati u obzir i ratni zločini nad Srbima u Kravici, Skelanima, Zalazju i drugim mestima u okolini Srebrenice, koje su počinili pripadnici muslimanskih snaga pod komandom Nasera Orića.\nPrema njenim rečima, potrebno je sagledati i ulogu međunarodnih snaga u Srebrenici, koja je 1993. godine proglašena demilitarizovanom zonom.\n"U Srebrenici je bio stacioniran holandski bataljon UNPROFOR-a sa zadatkom da razoružaju muslimanske jedinice, ali to nisu nikada uradili", navela je Cvijanović.\nOna je ocenila da su međunarodne snage omogućile muslimanskim jedinicama da se "konsoliduju unutar demilitarizovane zone, da napadaju okolna srpska sela, da vrše monstruozne zločine nad srpskim stanovništvom, a da se potom bezbedno vraćaju u zonu unutar koje, formalno, nisu smeli ni da postoje kao oružana formacija".\nDodala je da u diskusiji oko dešavanja u Srebrenici ne treba izostaviti ni kontekst međunarodnih ili suđenja na nivou BiH kad su u pitanju ratni zločini.\n"S ciljem utvrđivanja istine o ratnim dešavanjima u Srebrenici i njenoj široj okolini, Vlada Republike Srpske je osnovala Međunarodnu komisiju za istraživanje stradanja svih naroda u srebreničkoj regiji od 1992. do 1995. godine", kazala je predsednica RS.\nOna je navela da je osnovni zadatak ove komisije, koja je sastavljena od stručnjaka iz nekoliko država, da utvrdi punu istinu, uzimajući u obzir sve raspoložive dokaze i relevantne činjenice o dešavanjima na ovom području tokom celog rata.\nNe želimo više trošiti vreme na bezvezne sastanke na kojima Bošnjaci samo nešto traže\nMilorad Dodik izjavio je danas u Banjaluci da ne pristaje na zahtev Stranke demokratske akcije (SDA) da se osnuju nova ministarstva u Savetu ministara BiH.\nDodik je dalje ocenio kao neprimerenu jučerašnju zajedničku izjavu ambasada SAD, Nemačke, Velike Britanije i OHR i, kako je naveo, histeriju u vezi sa najavljenim donošenjem zakona o javnom redu i miru u RS.


Izložba Aleksandra Janjića u Vašingtonu\nJedna od izloženih grafika Aleksandra Janjića\nOd malih nogu, Aleksandar Janjić se igrao sa bojicama, da bi kasnije pohadjao Akademiju primenjenih umetnosti u Beogradu, gde je završio odsek keramičke skulpture. Posle nekoliko zajedničkih izložbi u Beogradu, došao je u Sjedinjene Države. Kasnije je posetio Portoriko i odlučio da tamo ostane da živi i radi.\nNa početku razgovora, Aleksandar Janjić je izneo da njegova umetnost predstavlja izraz lepote, kako je on vidi.\n„Četiri godine živim u Portoriku, na jednom malom ostrvu pored Portorika. Tamo mi je priroda inspiracija i borba i želja da se očuva priroda i ta lepota koju priroda donosi, tako da su ove slike, koje imamo ovde večeras, u srpskoj ambasadi u Vašingtonu, inspirisane prirodom. Postoji neka univerzalna stvar kod svih ljudi da osećaju lepotu. Ja sam želeo da pronađem šta je to lepo, što ja pronalazim da je lepo u prirodi i pejsažima karipskog ostrva. Ovo su digitalne grafike štampane na platnu. Kroz digitalnu manipulaciju ja sam filtrirao nekoliko puta početne slike, fotografije, da bih na kraju došao do, što ja smatram, esencijalne lepote, koju ja vidim.“\nJanjić kaže da kada počne da radi ne zna kakav će biti rezultat, kako će grafika da se razvija. Kada dospe do kraja, čini mu se da dobija šare sa bakinih ćilima, ili japanske i azijske motive, štampane na svili:\nUmetnik Aleksandar Janjić\n„Umetnost je uvek bila deo mog života, bilo da su to bili enterijeri, bilo da je to arhitektonski dizajn za moju kuću, koju dole pokušavam da gradim. Veći deo godine živim u Portoriku gde sam otvorio galeriju, koja se zove DEDA. Tamo pokazujem radove umetnika Portorika i Amerike, koji žive u Portoriku, naravno svoje radove, i neke rukotvorine lokalnih stvaralaca.“\nAmbasador Srbije u Vašingtonu, Vladimir Petrović, je prilikom otvaranja izložbe rekao da nema mnogo Srba u Portoriku, i da je Aleksandar Janjić izuzetak. Ambasador je dodao da je ova kulturna manifestacija veoma važna za njega i ambasadu:\n„To je promocija naše kulture u Sjedinjenim Državama, ujedno i interakcija sa našom dijasporom i tako da, eto, oba ta smo našli u jednom, a to je slikar, koji izlaže ovde. Vrlo je retko i vrlo malo naših ljudi ima u Portoriku. Izložba predstavlja spoj Srbije i naše dijaspore, američke kulture i malo latino kulture, pošto radi u Portoriku.“\nNa kraju, pošto su njegove slike inspirisane prirodom, Janjić želi da pozove sve ljude, koji do sada to nisu učinili, da se obaveste o ugroženosti naše planete :\n„… da malo obrate pažnju na to, da posade drvo ispred kuće, ili gde god mogu, da neguju prirodu i da čuvaju prirodu.“


Mišković pušten da se brani sa slobode\nMišković pušten da se brani sa slobode\nVlasnik kompanije „Delta“ Miroslav Mišković pušten je nešto pre 13 časova iz pritvora Okružnog zatvora u kojem je bio od decembra 2012. godine, prenosi B92.\nNiko od novinara, koji su od jutros stajali ispred Okružnog zatvora u Beogradu, nije video njegov izlazak. Očekivalo se da će on izaći na jedan od dva ulaza, ali njegov izlazak ipak nije zabeležen. Istovremeno, kompanija Delta holding objavila je na svom nalogu na Tviteru da je Mišković, nakon 224 dana, danas pušten iz pritvora.\nPre nego što je pušten da se brani sa slobode, za šta su se stekli uslovi kada je njegova kompanija Delta holding uplatila 12 miliona evra jemstva, Mišković je iz pritvora bio odveden u Specijalni sud, u kome je dao izjavu da se neće kriti.\nIz Specijalnog suda je potom vraćen u Okružni zatvor, u kome se razdužio.\nU međuvremenu, Viši sud u Beogradu je saopštio da je ovaj sud primio dokaz da je novčani iznos na ime traženog jemstva za Miroslava Miškovića, u iznosu od 12.000.000 evra položen u depozit suda, kao i da je okrivljeni pred sudom dao obećanje da se neće kriti i da bez odobrenja neće napustiti boravište.\nNakon toga, posebno odeljenje Višeg suda u Beogradu donelo je naredbu da se okrivljeni Miroslav Mišković pusti na slobodu i istu je prosledilo Okružnom zatvoru u Beogradu.


Niška televizija » Deset uhapšenih zbog krijumčarenja više od 100 migranata\nObjavljeno 14.05.2014. 17:13\nBEOGRAD – Policija je danas saopštila da je uhapsila 10 osoba zbog postojanja osnova sumnje da su u periodu od januara 2014. do sredine maja 2014. godine kao organizovana kriminalna grupa izvršili krivično delo nedozvoljen prelaz državne granice i krijumčarenje ljudi.\nStefanović je na konferenciji za novinare istakao da je ova akcija planirana veoma dugo i da je obavljena u saradnji sa Nacionalnim istražnim biroom iz Mađarske i sa Tužilaštvom za organizovani kriminal Republike Srbije.\n„Krijumčarenje migranata organizovana grupa je radila na taj način što je u određenim kampovima u Grčkoj stupala u kontakt sa određenim ljudima, a onda ilegalne migrante prebacivala na teritoriju Srbije, pa u Mađarsku odakle su određenim kanalima transprotovani u države EU“, rekao je Stefanović.\nOn je dodao da su ilegalni migranti uglavnom bili iz Palestine, Sirije i Avganistana.\nOvom kriminalnom grupom rukovodio je T.V. , rekao je Stefanović, dodajući da je najveći broj članova te grupe iz Novog Sada i Subotice.\nPrema njegovim rečima, ova kriminalna grupa po jednom migrantu naplaćivala je od 1.000 pa i više evra, dok su drugi u tom lancu naplaćivali od 50 do 100 evra po osobi, a migranti su tranportovani najčešće na teritorije Italije i Austrije.\nFoto Tanjug, MUP Srbije


Plesni studio ''Masters'' kroz donatorsko veče prikuplja novac za takmičenje\tIstaknuto\nČetvrtak, 10 Maj 2018 16:30\nPlesni studio ''Masters'' iz Istočnog Novog Sarajeva sutra, 11. maja 2018. godine sa početkom u 20:15 časova, organizuje donatorsko veče u caffe baru ''Beer Ti&Ja'', sa ciljem prikupljanja neophodnih novčanih sredstava za odlazak na Evropsko takmičenje u Češku Republiku.\nPodsjećamo, naš portal je nedavno pisao o slučaju neuvrštavanja Plesnog studija ''Masters'' na budžet opštine Istočno Novo Sarajevo, te da uprava ovog plesnog kluba jedino kroz donatorsko veče vidi mogućnost prikupljanja novca, kako bi članovi ovog kluba nastupili na važnom takmičenju u Češkoj.\nPrema riječima predsjednika Studija Maje Granić za Sarajevo-RS portal, očekuje da će uspjeti putem svih koji žele da pomognu ''Mastersu'', skupiti novac i otići na pomenuto takmičenje.\nIz tog razloga, pozivaju se svi zainteresovani sugrađani, privrednici, predstavnici lokalnih zajednica i gradskih vlasti da posjete ovu donatorsku veče i pomognu da studio ''Masters'' nastupi na Evropskom takmičenju.\nPosljednja izmjena Četvrtak, 10 Maj 2018 23:44\nViše iz kategorije: « Davidovim roditeljima sa Pala poslata poruka podrške u borbi za pravdu Predstavljena policijska oprema za učenike OŠ ''Sveti Sava'' »


Izlazi knjiga o Brejvikovoj majci\nNorveška izdavačka kuća "Aschehoug" saopštila je da će već danas, ranije nego što je planirano, objaviti knjigu o majci masovnog ubice Andersa Beringa Brejvika. Novi datum objavljivanja knjige saopšten je pošto su advokati Venhe Brejvik rekli da će se žaliti i pokušati da spreče da sporna knjiga dospe u javnost.\nVenhe Brejvik optužila je autorku - norvešku novinarku Marit Kristijansen - da joj je knjigu pogrešno predstavila i navodno povukla saglasnost za njeno objavljivanje, pre nego što je umrla 22. marta. Brejvikova majka navodno je rekla da ima osećaj da je u knjizi predstavljena u negativnom svetlu i optužila Kristijansen da je "izdala njihovo prijateljstvo". Vanhe Brejvik trebalo je da svedoči da sudjenju svom sinu, ali je od toga u poslednjem trenutku odustala.\nNjen sin, Anders Brejvik, osudjen je na 21 godinu zatvora, zbog ubistva 77 ljudi, većinom tinejdžera, u Oslu i na ostrvu Utoja, 22. jula 2011. godine.\nIzdavačka kuća "Asćehoug" najpre je saopštila da će knjigu objaviti 15. novembra, ali je advokat Venhce Brejvik Hans Marius Grasvold, najavio da će tražiti privremenu zabranu objavljivanja, preneo je Frans pres.


Nezavisnost Kosova je realnost\nKosovo će postati nezavisno i za Srbiju bi bilo bolje da prihvati tu novu realnost, a ne da računa na podršku Rusije kojoj i nije previše stalo do Srbije, već koristi Kosovo za potkusurivanje u generalnom nadmetanju velikih sila, kaže za Radio Slobodna Evropa Tomas Doneli (Thomas Donnelly), stručnjak Instituta Enterprajz (Enterprise) u Vašingtonu. Po njegovom mišljenju, odbijanje Vojislava Koštunice da primi Martija Ahtisarija pokazuje da on nije ozbiljan igrač u pregovorima o tako važnom pitanju.\nDONELI: Ja mislim da plan Martija Ahtisarija predviđa nezavisnost za Kosovo pod međunarodnim nadzorom. Teško je u ovom trenutku reći da li će reč nezavisnost biti eksplicitno pomenuta, ili će biti ostavljen prostor da je Albanci sami proglase, kako spekulišu pojedini zapadni mediji, ali je sasvim sigurno da čitav proces vodi ka nezavisnosti Kosova. Podrška koju je prošle sedmice NATO pružio Ahtisarijevom planu takođe ukazuje da će nezavisnost biti krajnji ishod. S druge, strane SAD i Evropska Unija imaju izražene interese i u samoj Srbiji, gde je politička situacija prilično nestabilna i neizvesna imajući u vidu uspeh Srpske radikalne stanke na parlamentarnim izborima i teškoće u formiranju nove Vlade. Zapad se pribojava da bi nacionalisti mogli da ponovo uzdrmaju ne samo Srbiju već i čitav region, uklučujući i nov rat. Zato je SAD i EU itekako potrebna stabilna Srbija i iz tog razloga nastoje da pomognu demokratskim snagama, pre svega Borisu Tadiću. Kada je reč o rešenju za Kosovo, mislim da su zapadne zemlje sklonije da Kosovo postane definitivno nezavisno, i da to bude eksplicitno pomenuto u Rezoluciji. Naravno, to podrazumeva obavezu ispunjena određenih standarda, pre svega u zaštiti prava manjina, zatim omogućavanja neke vrste autonomije za Srbe. Ja mislim da će i Srbiji biti lakše da prihvati nezavisnost Kosova ako to bude odluka međunarodne zajednice, verifikovana u Ujedinjenim nacijama, nego ako se to rešenje ostavi nedefinisano i nakon toga Albanci samostalno proglase nezavisnost. Svakako da bi se u ovom drugom u slučaju mnogo lakše zapalile nacionalne strasti u Srbiji.\nRSE: Pominjete definitivnu nezavisnost. Da li to podrazumeva automatski i članstvo Kosova u Ujedinjenim nacijama i drugim međunarodnim institucijama?\nDONELI: Mislim da će to biti proces, pre svega za članstvo u Ujedinjenim nacijama i Evropskoj uniji, dok će Kosovo biti mnogo brže primljeno u međunarodnim finansijskim institucijama kao što su Svetska banka i Međunarodni monetarni fond.\nRSE: Da li će međutim zapadne zemlje moći da pridobiju Rusiju da podrži u Savetu bezbednosti Rezoluciju o nezavisnosti Kosova, imajući u vidu da se ona protivi tom rešenju?\nDONELI: Ne znam da li će Rusija ići toliko daleko da bi odbranila interese Beograda. Treba se podsetiti da je upravo Moskva 1999. ubedila Miloševića da prizna poraz na Kosovu. S obzirom na potrebu očuvanja dobrih odnosa sa Zapadom, mislim da nije mnogo verovatno da Rusija pruži Srbiji mnogo više od retoričke podrške. Kremlj na neki način koristi Kosovo i u generalnom nadmetanju velikih sila u kojem se na jednom pitanju zateže da bi se dobili ustupci na drugom. Ne bih želeo da budem ciničan, ali ne mislim da je Rusiji mnogo stalo do konkretnih interesa Srbije na Kosovu i priča o bliskosti po osnovu pravoslavlja i slovensta, svodi se uglavnom na retoriku. Rusija svakako u tom diplomatskom manevrisanju više računa na nacionaliste i Koštuničinu partiju, nego na Tadića i druge prozapadne snage. Mislim da je pre svega u interesu Srbija njena ekonomska i politička obnova i uključivanje u međunarodne integracije po ugledu na ostale zemlje u regionu. Opsednutost Kosovom i prevelikim oslanjanjem na podršku Rusije, može je samo vratiti u prošlost.\nRSE: Pre nekoliko dana odlazeća Vlada Srbije, tačnije savetnik premijera Slobodan Samardžić, predložio je "internu nezavisnost" za Kosovo, s tim što se granice ne bile menjale. Srpska policja ne bi bila na granici sa Kosovom, a Priština bi mogla da računa i na članstvo u pojedinim međunarodnim institucijama, pre svega finansijskim, osim u Ujedinjenim nacijama. Da li je to zakasneli predlog.\nDONELI: Da, to je prekasno, Da je takva varijanta predložena tokom 90-tih, pa čak i 1999. godine, Albanci bi je verovatno prihvatili. Sada ne. Mislim da su Srbi odavno prokockali priliku da zadrže Kosovo. Uostalom, oni su generalno kasnili u rešavanju i ostalih problema na prostoru bivše Jugoslavije.\nRSE: Kako ocenjujete odluku Vojislava Koštunice, predsednika odlazeće Vlade da ne primi u petak Martija Ahtisarija? On ističe u obrazloženju da je posle nedavnih izbora, njegov kabinet samo tehničkog karaktera i da nema legitimitet da razgovara o tako važnom pitanju. Istovremeno, kako se nezvanično saznaje u platformi njegove partije za formiranje nove Vlade se traži da Srbija prekine diplomatske odnose sa svim zemljama koje bi priznale nezavisnost Kosova.\nDONELI: On je od samog početka pregovaračkog procesa bio protiv Martija Ahtisarija. Njegovi pomenuti potezi su pre svega za unutrašnjo političku upotrebu, odnosno za učvršćivanje njegove pozicije, možda i da čak ostane premijer. On misli da će mu okretanje leđa Ahtisariju doneti poene, ali time samo pokazuje da nije ozbiljan igrač u ovom pregovaračkom procesu.


Naslovna/Banjaluka/Sa zaštitne mreže na Vrbasu uklonjeno 6.000 kubika otpada\nOgromne količine nakupljenog otpada, procjenjuje se oko 6.000 kubika, uklonjeno sa zaštitne mreže u akumulaciji Bočac.\nNačelnik Odjeljenja za inspekcijske poslove Janko Kecman je istakao da su ove aktivnosti uslijedile nakon što je gradska inspekcija, u saradnji sa republičkom vodnom inspekcijom i Eko centrom Bočac, pokrenula aktivnosti na uklanjanju nagomilanog otpada iz 13 lokalnih zajednica koja se nalaze uz rijeku Vrbas.\n– Velike količine ovog otpada prijetile su da zaštitna mreža popusti i da na hiljade tona nakupljenog smeća krene nizvodno, prema gradu, tako da se moralo djelovati interventno – kazao je Kecman.\n– Da bi se ovaj problem dugoročno riješio, potrebno je sistemsko rješenje, te u proces uključiti niz institucija, uključujući Ministarstvo za prostorno uređenje, Fond za zaštitu životne sredine, ali i federalne opštine iz gornjeg sliva Vrbasa – kazao je Kecman.\nOn je dodao da je Banjaluka jedan od finansijera zaštitne mreže i gotovo jedina od lokalnih zajednica iz sliva Vrbasa koja se pridržava sporazuma o plaćanju naknade za prikupljanje otpada koji nastaje radom rijeka, a i nesavjesnim odnosom građana.\nBanjaluka Hidroelektrana „Bočac“ otpad Vrbas\nRadovi Aleksandre Kuzmanović u UDAS-u\nVatogasci u pripravnosti zbog toplotnog talasa


sreda, 31 oktobar 2018 20:15\nU Donjem Duboviku, administrativnom centru opštine Krupa na Uni, danas je obilježena krsna slava ove lokalne zajednice - Sveti apostol i jevanđelista Luka.\nNačelnik opštine Mladen Kljajić rekao je da je do kraja septembra realizovano oko 70 odsto opštinskog budžeta.\n"Ovogodišnji budžet planiran je u iznosu od 977.000 KM, a do kraja septembra realizovano je 680.000 KM. Nadamo se da će do kraja godine realizacija teći po planu", rekao je on .\nKljajić je naveo da je ove godine planirano asfaltiranje 4,5 kilometara puteva, do sada je završeno 2,5 kilometara, a preostale dionice pripremljene su za asflatiranje.\nOn je naveo da ovaj projekat, vrijedan 600.000 KM realizuje Ministarstvo poljoprivrede, šumarstva i vodoprivrede u programu Međunarodnog fonda za razvoj poljoprivrede /IFAD/ uz učešće opštine i građana od 20 odsto.\n"Osim toga, u toku su pripreme za izgradnju dva kilometra puta prema Donjim Petrovićima i još 1,5 kilometara u Srednjem i Malom Duboviku", rekao je Kljajić.\nPrema njegovim riječima, opština se kreditno zadužila 130.000 KM za sufinansiranje izgradnje puteva, a osim toga još 175.000 KM kredita predviđeno je za izmirenje obaveza iz ranijeg perioda.\n"Obaveze iz ranijeg perioda su bile u visini godišnjeg budžeta opštine, znatan dio je riješen i očekujemo da će za rješavanje svih obaveza biti potrebno manje od planirane četiri godine, odnosno da će to biti završeno iduće godine", kaže Kljajić.\nOn je naveo da je u Hašanima, rodnom mjestu Branka Ćopića, završen podrumski kameni dio replike književnikove kuće, a da je u Doboju, gdje je sjedište firme "Benkos Bosna", izvođača radova, u toku montaža drvenog dijela.\nKljajić kaže da je u narednom periodu planirano formiranje dobrovoljnog vatrogasnog društva u čijem sastavu će biti 12 vatrogasaca koji su završili obuku.\nPovodom krsne slave opštine, danas su položeni vijenci i prislužene svijeće kod centralnog spomen-obilježja poginulim borcima Vojske Republike Srpske, a u Hramu Svetog Jovana Bogoslova služena je liturgija.\nNakon slavskog obreda upriličen je slavski ručak.\nKonstitutivna sjednica Skupštine opštine Krupa na Uni održana je 31. oktobra 1997. godine, te je zbog toga Sveti apostol i jevanđelista Luka zaštitnik i slava ove lokalne zajednice.\nMore in this category: « ODRŽANO VEČE NOVLJANA U BEOGRADU Drljača: Moguće povećanje problema u vezi sa migrantima »


Pomoć EU integraciji izbeglica\nEU izdvojila 500.000 evra za podršku licima koja su odlučila da se ne vraćaju u mesta odakle su izbegla. Svih 93 granta koji su predviđeni ovim projektom dodeljeni su korisnicima u Nišavskom, Pirotskom i Pčinjskom okrugu.\nZamenik šefa delegacije EU u Srbiji Adriano Martens je rekao da je EU dala pola miliona evra za ovaj projekatpodrške licima koja su odlučila da se ne vraćaju u mesta odakle su izbegla kao pomoć u njihovom osamostaljivanju i integraciji.\nMartins je rekao da je oko 1.600 porodica dobilo pomoć u okviru projekata kojima se generiše zarada. "Ovim ljudima, koji su deo ranjive populacije, potrebno je malo novca da povečaju svoje prihode," rekao je Martens.\nSvih 93 granta koji su predviđeni ovim projektom dodeljeni su korisnicima u Nišavskom, Pirotskom i Pčinjskom okrugu, rekla je na konferenciji za novinare predstavnica organizacije CARE Nemačka Luksemburg Vesna Jovanović i dodala da je 95 odsto finansija za projekat došlo iz fondova Evropske unije.\nVesna Jovanović je precizirala da korisnici grantova nisu dobijali novac već opremu i materijale za razne poslove, dodajući da su korisnici isključivo registrovana preduzeća i gazdinstva kako pomoć ne bi otišla sivoj ekonomiji.\nPitanje izbeglica počinje da biva zaboravljeno i više ne privlači pažnju, ocenila je savetnik u Komesarijatu zaizbeglice Srbije Jelena Marić.\nOna je podsetila da je prošlo 20 godina od ratova u bivšoj Jugoslaviji i 13 godina od početka raseljavanja sa Kosova, a broj izbeglica i raseljenih lica je i dalje veliki i da je više hiljada tih porodica u jako lošoj materijalnojsituaciji jer je stopa nezaposlenosti među njima oko 32 odsto.


Milojević: Imali smo šanse da ranije rešimo meč... - SPORTSKI ŽURNAL\nMilojević: Imali smo šanse da ranije rešimo meč...\nVladan Milojević, trener Crvene zvezde, bio je zadovoljan trijumfom, ali je imao šta da zameri igračima\n– Imali smo mnogo više prilika da rešimo meč, da damo treći gol. Jednostavno, bili smo u nekim situacijama u šesnaestercu sebični, što nije dobro. Videli ste i zašto, u svakom trenutku može da dođe do preokreta. Važno je da smo se plasirali dalje. Hvala Delijama i svim zvezdašima na ovakvom skandiranju, lepo je to i prija – kazao je Milojević.


Pokušala da unovči milion: Uhapšena jer je iskoristila muža, bogatog privrednika - BIGportal.ba\nPokušala da unovči milion: Uhapšena jer je iskoristila muža, bogatog privrednika\nOna je pokušala da s računa svog supruga čekovima podigne gotovo milion dolara. Lin Helena Halfon je uhapšena na Međunarodnom aerodromu u Tampi. Optužena je za pranje novca, organizovanu prevaru i eksploataciju starije osobe.\nSudija joj je odredio kauciju od milion dolara, ukoliko želi da se brani sa slobode. List “Tampa bej tajms” je izvestio da je njen suprug, biznismen iz Tampe Ričard Rapaport, s nevericom primio obaveštenje istražitelja o tome šta radi njegova supruga, rekavši da želi da se te sumnje dodatno provere.\nRekao je i da ne želi da ona bude deportovana u rodni Izrael. Jedan službenik kompanije za finansijske usluge “Amskot” u Tampi odbio je da Lin Heleni Halfon unovči čekove, ali je potom jedna kompanija iz grada Orlanda prihvatila da unovči dva čeka ukupne vrednosti 666.000 dolara.\nUpitan kasnije da li smatra da je žrtva prevare, Rapaport je istražiteljima rekao da jeste. Halfon i Rapaport su se venčali u avgustu. Rapaportova kćerka, Dejna Titus, izjavila je istražiteljima da porodica nije znala za taj brak. Ona smatra da je Halfon mogla da “obrađuje” njenog oca zbog njegovih poodmaklih godina.


Zakonski regulisati zaštitu porodica nestalih\n12. februar/veljača, 2005.\nDok porodice ciji su clanovi ubijeni tokom konflikta 1999. godine, kao i invalidi rata primaju simbolicnu mesecnu pomoc, hiljade clanova porodica nestalih lica na Kosovu ne dobijaju nikakvu finansijsku podrsku, kao ni institucionalnu ili zakonsku zastitu. Prema recima predsednika Udruzenja porodica nestalih i ubijenih Albanaca, Seremeta Ademija (Sheremet), zbog teskih materijalnih uslova neke porodice su prinudjene da svoje najblize proglase mrtvim, iako njihova smrt nije zvanicno potvrdjena od strane nadleznih organa:\n“Ima slucaja da su porodice nestalih primorane da iz materijalnih razloga dodju u situaciju da nestalo lice proglase mrtvim u nadleznom sudu”, kaze Ademi, dodajuci da do sada institucije nisu uspele da ovu kategoriju stanovnistva zastite institucionalnim putem:\n“Trenutno na Kosovu ne postoji nijedan zakon ili uredba kosovskih institucija, a ni UNMIKa, kojim bi se porodicama garantovala pravna zastita ili razlicite beficije, u vidu materijalne ili neke druge pomoci”, kaze Ademi.\nPored albanskih, i porodice nestalih Srba su takodje zbog teske materijalne situacije primorane da svoje nestale proglase mrtvima. Predsednik Udruzenja porodica nestalih i ubijenih Srba, Simo Spasic, kaze da, osim materijalne pomoci Koordinacionog centra, porodice ne dobijaju nikakvu podrsku:\n“Sa pravnog aspekta da bi porodice kidnapovanih i ubijenih mogle da ostvare neka gradjanska prava, nismo imali podrske ni institucija na Kosovu a ni institucija u Srbiji. Nazalost mnoge nase majke su teska srca morale da svoje dete, cija se sudbina i dalje ne zna, proglase mrtvim da bi ostvarile neka svoja gradjanska prava, kao recimo prenos nekog vozila ili oko dokumentacije”.\nOba udruzenja nestalih, i Albanaca i Srba, zahtevaju da se zakonski regulise pitanje podrske i zastite clanova porodica nestalih osoba. Ademi kaze da je predlog zakona udruzenja koje on predstavlja najbolje resenje:\n“Porodice koje ne znaju nista o svojim najblizima treba da dobiju uverenje od strane nadleznih organa, te da se za tri do pet godina nestala osoba proglasi mrtvom. Ideja je da se ne iniciraju sudske procedure o tom pitanju a i da se tim aktom regulisu pitanja kao sto je nasledje”, kaze Ademi.\n“Udruzenje nestalih Srba je pre mesec dana predalo vladi Kosova na razmatranje projekat o zastiti porodica nestalih Srba”, kaze Simo Spasic:\n“Mi iz Udruzenja smo se obratili vladi i premijeru Kosova, gde smo odradili jedan izuzetno dobar projekat oko socijalne karte porodica ciji su clanovi kidnapovani i ubijeni i ocekujemo da dobijemo pozitivan odgovor, da i te institucije na Kosovu konacno pomognu i srpskim porodicama i srpskim udruzenjima. Posto se te institucije bore da dokazu da su za multietnicko Kosovo, mi ocekujemo da se taj projekat podrzi”.\nNuhi Ismajlji (Ismajli), zvanicnik Ministarstva za rad i socijalno staranje u kosovskoj vladi, kaze da ce se pitanje porodica nestalih lica regulisati zakonom o poginulim borcima i invalidima rata, cija je izrada u toku:\n“Ovaj predlog zakona je prosao prvo citanje u parlamentu i u skupstinskim odborima, gde ce se precizirati sve kategroije koje je potrebno obuhvatiti, tako da ce sigurno biti obuhvacene i porodice koje imaju nestala lica”, kaze Nuhi.\nEksperti kazu da je zakon o zastiti porodica nestalih lica, koji regulise kako materijalnu pomoc tako i pristup nepokretnoj imovini u vlasnistvu nestalih lica, neophodan Kosovu gde se kao nestalo vodi oko 3,200 osoba.


Urban BUG :: Magazin :: Urban Beatz :: Sana Garić u novosadskom klubu Trema\nDatum održavanja: 27.12.2019\nZa ljubitelje elektronskog zvuka u live izvedbi, Sana Garić će sa svojim bendom nastupiti 27.decembra u pozorišnom klubu Trema.\nMalo je žena u rokenrolu, a još manje onih koje su kao frontmenke istaknute ispred vrsnih muzičara. Donedavno autor i član jedne od najuticajnijih domaćih grupa, Darkwood Dub, Milorad Ristić - Miki (bas gitara) kao i bubnjar džez sastava Fish in oil, Feđa Tom Franklin su se priključili Saninom bendu i radu na drugom albumu pod nazivom „Naočare za srce“.\nNema gde nisu stigli ove godine: Zadar, Šibenik, Zagreb, Borski festival Lost & Found, Diversions International Short Film festival (Sv. Ivan Zelina), Bedem fest X (warm up party), Belgrade Beer fest.\nPublika će imati priliku da po prvi put čuje nekoliko pesama koje će se naći na drugom studijskom albumu, radnog naziva "Naočare za srce", ali i numere sa debitantskog albuma "Svet za nas" - koji je ocenjen kao jedan od najuspešnijih na domaćoj i regionalnoj muzičkoj sceni.\nHarizmatično plešući iznad klavijatura hipnotiše sugestivnim vokalom dok je prati energični zvuk procesiranih gitara i moćna ritam sekcija.\nSpoj elektronike sa live bendom, plesnim ritmovima i energicnim zvukom.\nNjihove koncerte na kojima isporučuju veliku količinu energije, praćenu porukom zanimljivih tekstova, nikako ne treba propustiti.\n"Album koji poziva na ponovno slušanje kada ga jednom preslušate i shvatite da ne prestajete plesati s osmjehom na licu." (Nacional, glazbena recenzija Dubravko Jagatić)\n"Preovladava sklonost da se od opskurnog stvori ugodno, i od hladnih devalviranih instrumenata - istinska topla ljudska emocija. Na kraju, najveći domet tehnologije oduvek je bio "dati mašini ljudske osobine". Album Svet za nas je vrhunski udžbenik na tom polju. Izvanredno." (City magazine, recenzija Aleksandar S. Jankioviić)\nSana Garić - klavijature, vokal (grupa Beograd, Svemirci)\nMiki Ristić - bas (Darkwood dub)\nFeđa Tom Franklin - perkusije (Fish in Oil)\nDušan Ristić - gitara\nNa dan koncerta: 600 dinara\nKarte u prodaji od ponedeljka 09.decembra u Klubu Trema\nSvakako nas čeka zanimljivo plesno veče u klubu Trema.\nSana Garić objavila novi singl i video za pesmu „Prirodno"


21/03/2022 21/03/2022 Mirsad Zulic\t0 Comments\nMinistar za boračka pitanja Tuzlanskog kantona Zoran Blagojević razgovarao je danas sa ministrom obrazovanja i nauke TK Ahmedom Omerovićem i zastupnikom u Skupštini TK Midhatom Čauševićem o upisu djece iz reda boračke kategorije u novu akademsku godinu.\nPoseban akcenat na današnjem sastanku posvećen je upisu djece iz reda demobilisanih branilaca, s obzirom na to da su ona, prema Federalnom zakonu o pravima demobilisanih branilaca i članova njihovih porodica, beneficije pri upisu do sada osvarivala putem Federalnog ministarstva obrazovanja.\nBudući da ovo pravo od 2019. godine nikada nije zaživjelo u praksi, današnji sastanak je bio prilika da se sagledaju mogućnosti da se ponovo olakša djeci demobilisanih boraca da koriste to pravo kao i djeca ratnih vojnih invalida i poginulih boraca/šehida.\nMinistarstvo za boračka pitanja Tuzlanskog kantona će, rečeno je ovom prilikom, pokušati u svojim Izmjenama i dopunama zakona o dopunskim pravima boraca i članova njihovih porodica da to ponovo vrati na nivo kakav je bio prije donošenja federalnog zakona, 2019. godine.\n← U TK 46 prekršajnih naloga zbog kršenja mjera neposredne kontrole cijena\nPodrška resornih ministarstava organizaciji 7. kongresa psihologa BiH →\nPrihvaćen Izvještaj o epidemiološkoj situaciji u TK


Vlada FBiH: Za program utopljavanja zgrada 700.000 KM - Akta.ba\nVlada FBiH danas je usvojila tri programa utvroška sredstava utvrđenih ovogodišnjim Proračunom FBiH Federalnom ministarstvu prostornog uređenja, u ukupnom iznosu od 2.562.000 KM.\n11.02.2021. 14:29 / Izvor: Akta.ba\nTako je na ime sufinanciranja kantonalnih i lokalnih zajednica za projekte zaštita nacionalnih spomenika planirano 100.000 KM.\nRaspodjela ovih sredstava vršit će se nakon obavljenog javnog poziva u visini od 20.000 KM po jednom od četiri odabrana programa/projektu. Riječ je o zaštiti islamskih, katoličkih i pravoslavnih sakralnih objekata koji su proglašeni nacionalnim spomenicima BiH, te zaštiti starih gradova ili nekropola stećaka ili drugih javnih objekata proglašenih nacionalnim spomenicima BiH.\nDrugi program vrijedan je 700.000 KM, a namijenjen je projektima utopljavanja zgrada radi uštede energije. Raspodjela ovih sredstava vršit će se nakon obavljenog javnog poziva u visini od 50.000 KM po jednom programu/projektu.\nUsvojen je i program čijih je 1.762.000 KM predviđeno za sanaciju šteta nastalih usljed poplava i klizišta. Od ovog iznosa je 300.000 KM namijenjeno udruživanju sredstava prema potpisanom Sporazumu između Vlade FBiH i Razvojnog programa ujedinjenih nacija (UNDP) za realizaciju projekta "Oporavak od poplava u FBiH".\nNadalje, za odabrane programe/projekte planirano je pojedinačno po 100.000 KM.


Reper se našao na meti prozivki zbog pokazivanja tri prsta, a svojim priznanjem je razoružao sve\nMihajlo Veruović Vojaž, Foto: 24sedam/ Danilo Krša\nMihajlo Veruović Vojaž širom sveta nastupa, a zbog jednog gesta na poslednjem nastupu našao se na meti prozivki. Naime, kako ga je ponela atmosfera, on je tokom izvođenja jedne pesme na nasutup u Atlanti pokazao tri prsta što je inače simbol srpskog nacionalnog pozdrava, zbog kog je bio na meti fanova.\nReper je zbog ovoga imao potrebu da se oglasi i izvini se onima koji su se osetili uvređeno. Kako bi objasnio da nije nacionalista, i da nije imao loše namere, on je bez ikakvog ustručavanja priznao da se viđa sa devojkom koja je muslimanka.\n- Zdravo ljudi, hteo bih da kažem nekoliko stvari koje su mi sada na umu. Pre svega želim da se izvinim svima koji su se osetili neispoštovano ili neprijatno, zbog toga što sam pokazao simbol tri prsta. Za nas to nije nacionalistički ili fašištički, već je samo način na koji pozdravljamo jedni druge. Tako da, ako ste se osetili uvređeno ili neprijatno, stvarno želim da se izvinim, jer ja nisam imao loše namere.\n- Poznat sam po tome da volim sve, da širim ljubav, da sam tu za ljude... Ja nisam nacionalista, devojka sa kojom se viđam je muslimanka. Zaista nemam mržnje u svom srcu. Želeo sam da se izvinim svima, jer osećam odgovornost da se izvinim - zaključio je Vojaž.\nMihajlo Veruović Vojaž Vojaž Muslimanka Anđela Ignjatović Breskvica nova devojka devojka\nRuši trending! Breskvica dobila prvi milion, pa se odmah pohvalila (FOTO)\nSajmon Kauel verio bivšu ženu svog najboljeg druga\nBaka Prase priznao da je raskinuo sa Anjom: Amsterdam je bio oproštajni put, nemam više snage


Radio TV Stara Pazova - Humanitarni koncert u Belegišu\nHumanitarni koncert u Belegišu\nSinoć je, u fiskulturnoj sali Osnovne škole "Vera Miščević" u Belegišu održan humanitarni koncert tamburaša. Organizator koncerta je Nevladino udruzenje "Romano ilo" sa ciljem da se prikupi pomoć za socijalno ugrožene Rome. Pored dva tamburaska orkestra "Sremski biseri" iz Belegiša i "Ratko Nikolić" iz Golubinaca, nastupala su i\ndeca iz Kulturno umetničkog društva "Mitanče" iz Belegisa i Kulturno umetničkog društva Osnovne skole Milan Hadzić iz Vojke. Na kraju programa, odličnim učenicima dodeljene su i prigodne nagrade. Generalni sponzor ove humanitarne akcije je bila Opština Stara Pazova.


O nama - Career Days\nCareer Days je najveći sajam praksi i poslova koji mladima pruža priliku da se povežu i započnu svoju karijeru sa vodećim firmama u Srbiji. Sa tradicijom dugom već 27 godina, stvorila se velika mreža mladih i predstavnika vodećih kompanija u regionu, a na taj način uticali smo i na stvaranje boljeg okruženja za zaposlenje, početak karijere i dalji razvoj mladih ljudi. Takođe smatramo da ovim doprinosimo da mladi ostaju u našoj zemlji.Ono što je karakteristično za Career Days jeste da kompanije imaju priliku da se pozicioniraju kao dobri poslodavci i da na sajmu imaju kontakt sa kandidatima po njihovom profilu, stručnim u delatnosti u kojoj firma posluje.\nCareer Days 2020 se sastoji iz dva dela:\n10. i 11. oktobra tokom dogadjaja pod nazivom “Case your career” učesnici će imati priliku da se oprobaju u rešavanju realnih problema sa kojima se moderne komapnije susreću. Kroz dvodnevni case study delegati će zajedno sa partnerom za koga se opredele rešavati poslovne probleme koji nastaju tokom svakodnevnog poslovanja i na taj način prikazati i upotpuniti svoje znanje.\n15. oktobar rezervisan je za sam sajam na kome će se svi naši partneri predstaviti posetiocima na svojim štandovima. Tokom svojih 27 godina postojanja naš sajam je ugostio veliki broj kompanija, ali i mladih u potrazi za poslom ili praksom. Učesnici imaju priliku i da se prijave na takozvani “Speed dating” gde će kroz kratke sastanke sa predstavnicima kompanija imati priliku da baš oni obezbede sebi praksu ili posao iz snova. Svoj CV možete ostaviti u našoj bazi koja će biti našim partnerima na raspolaganju.\nUkoliko za sebe smatraš da si mlada i ambiciozna osoba koja želi da postane uspešna u svom poslu, Career days je tu da ti pomogne da pronadjes pravi posao ili praksu! Zato napravi korak i pridruži nam se na najvećem sajmu zapošljavanja i praksi!


Protest protiv eksploatacije nikla, ilustrativna fotografija\nU Skupštini Srbije usvojen Predlog zakona o rudarstvu i geološkim istraživanjima, kojim su lokalne samouprave isključene iz procesa odlučivanja o geološkim istraživanjima i eksploatacijom ruda na svojojim teritorijama.\nOva zakonska odredba posebno je pogodila opštine Topola, Trstenik i Vrnjačka Banja u kojima je, pre tri godine, na osnovu starog zakona, sprečeno istraživanje i eksploatacija rude nikla.\nPredsednik Opštine Trstenik, Miroslav Aleksić, kaže za RSE da će odredbe novog zakona, uprkos protivljenju lokalnih samouprava, omogućiti istraživanje i eksploataciju rude nikla, što bi moglo imati katastrofalne ekološke posledice po taj kraj, koji prema slobodnim procenama, leži na naslagama te rude.\n"Opština Trstenik je prethodnih godina vodila veliku borbu da spreči istražne i eksploatacione radnje rude nikla na svojoj teritoriji. Tada smo imali uporište u zakonu koji je podrazumevao da je za te poslove neophodna saglasnost lokalne samouprave. Novi zakon je razvlastio opštine i gradove po tom pitanju. Naravno da to predstavlja ozbiljnu opasnost za opštinu Trstenik jer se ta rudna greda nalazi u polovini naše opštine i delu opštine Vrnjačka Banja. Mislim da bi bio pravi skandal da u ovom delu Srbije neko radi na tome", kaže Aleksić.\nSkupština opština Trstenik je u septembru donela jednoglasnu odluku kojom se zabranjuju sve aktivnosti vezane za istraživanje i eksploataciju rude nikla na svojoj teritoriji, jer bi eksploataciono polje trebalo da obuhvati 12 sela sa oko 8.000 ljudi koji se pretežno bave poljoprivredom.\nI u Opštini Topola, koja svoju perspektivu vidi u razvoju voćarstva i turizma, oštro se suprotstavljaju mogućoj eksploataciji nikla u tom izrazito voćarskom kraju.\nDragan Jovanović, predsednik te Opštine i narodni poslanik vladajuće koalicije u Skupštini Srbije, koji je glasao protiv usvajanja novog zakona, kaže za RSE da bez obzira na zakon, građani neće dozvoliti instaliranje prljavih tehnologija pored ovdašnjih voćnjaka i vinograda.\n"Nas u Šumadiji, pre svega, plaši ta priča oko nikla, i jasno i glasno kažem da mi to nećemo dozvoliti. Opština Topola svoj razvoj bazira na poljoprivredi i turizmu i nećemo prihvatiti nikakve prljave tehnologije. Što se tiče istraživanja nikla, to je svakome u Srbiji jasno da mi to nećemo dati dok smo živi", kaže Jovanović.\nProtiv istražnih radnji 2013. godine se pokrenulo javno mnenje i oko 12.000 ljudi je potpisalo peticiju kako bi sprečilo svaka mogućnost istraživanja rude nikla i to pravo se prenosi isključivo u nadležnost Ministarstva.\n"Mi smo vodili jako tešku borbu da se zaustavi namera o eksploataciji rude nikla u Trsteniku jer bi to proizvelo ekološku katastrofu. Donošenjem ovakvog zakona oduzeto nam je pravo da tu borbu i dalje vodimo. Zakon ima izuzetno negativne efekte, jedan od njih je i taj da kompanija koja dobije pravo na istraživanje, zadržava pravo i na eksploataciju", rekao je Aleksić.\nSkupština opština Trstenik je još u septembru donela jednoglasnu odluku kojom se zabranjuju sve aktivnosti vezane kako za istraživanje tako i eksploataciju rude nikla. Eksploataciono polje trebalo je da obuhvati 12 sela Opštine Trstenik i 8.000 ljudi koji se pretežno bave poljoprivredom.


Gorenje planira proširenje proizvodnje u Valjevu | Patak Online – Valjevo vesti\nGorenje planira proširenje proizvodnje u Valjevu\nVALJEVO- Kineska korporacija “Hajsens”, koja će uskoro postati stoprocentni vlasnik slovenačkog “Gorenja”, planira proširenje proizvodnje proizvodnje u fabrici rashladnih uređaja u Valjevu. Portparol „Gorenja“ Denis Ostir izjavio je za RTS da bi proširenjem kapaciteta posao trebalo da dobije još 400 radnika i najavio da će sva proizvodnja frižidera biti u potpunosti preseljena u Valjevo.\n“Mi se nadamo da ćemo u Valjevu veoma skoro da otvorimo novi deo fabrike u koji ćemo praviti one velike ’side by side’ frižidere. Isto u Valjevu selimo frižidere iz Gorenja tako da ćemo u Valjevu proizvoditi sve frižidere početkom sledeće godine pod robnom markom Gorenje i isto pod robnom markom Hajsens”, kaže Denis Ostir.\nGradonačelnik Valjeva Slobodan Gvozdenović je izjavio za javni servis da su predstavnici korporacije “Hajsens” tražili kontakt sa lokalnom samoupravom i da su voljni da kupe gradsko građevinsko zemljište ne bi li proširili svoje kapacitete i svoju proizvodnju.\nU fabrici „Gorenje“ u Valjevo posao je nedavno dobilo još 80 radnika zbog povećanja obima proizvodnje. „Gorenje“ je prvu fabriku u Valjevu otvorilo 2006. godine, a drugu sedam godina kasnije. Za zapošljavanje radnika u dve fabrike „Gorenje“ je dobilo državne subvencije. Pored toga, do 2023. godine ova kompanija je oslobođena plaćanja lokalnih taksi i naknada Gradu Valjevu. Pored Valjeva, u Srbiji „Gorenje“ ima fabrike u Zaječaru i Staroj Pazovi.\nIzvor: Patak online, RTS\nPrethodni članak O srcu treba misliti svakog dana\nSledeći članak Radovi na vodovodnoj mreži


Prekretnica za KK Bratunac - UPSMedia Prekretnica za KK Bratunac – UPSMedia\nPrekretnica za KK Bratunac\nnovembar 14, 2016 admin\nIgrači košarkaškog kluba „Bratunac“ u subotu, 19. novembra, igraju veoma važnu utakmicu.\nPoslije nešto lošijeg starta i tri vezana poraza na startu sezone, uprava kluba i trener odlučili su da se zahvale na saradnji igračima sa strane i ligu nastave isključivo sa domaćim igračkim kadrom.\nZbog svega navedenog, cilj uprave jeste da u subotu navijača bude što više, kako bismo mladoj domaćoj ekipi dali potrebnu podršku sa tribina u utakmici na kojoj je pobjeda imperativ.\nEkipi iz Bratunca gostuje ekipa KK „Teslić“, a utakmica počinje u 18 časova u Sportskoj dvorani Bratunac. Navijači, dođite u što većem broju da našoj ekipi damo „vjetar u leđa“ i podršku koju zaslužuju!\n← Dejan Vitor prvak BiH u karateu\nProjekat „Grad u bojama mira“ u Srebrenici i Bratuncu →\nmart 5, 2021, 10:32 am


Kurti: Tužićemo Srbiju - BIGportal.ba\n12 Juna, 2021 12 Juna, 2021 035\nAljbin Kurti ponovio je danas da “Kosovo treba da podnese tužbu protiv Srbije za genocid počinjen pre 22 godine”.\nKurti je u mestu Poklek kod Glogovca rekao da su ljudi na KiM “preživeli ubilačku srpsku državnu kampanju, zato moraju svedočiti pred svetom”.\n“Srbijom i dalje upravljaju ljudi koji su bili ministri i visoki zvaničnici u vreme kada su ti masakri naređivani i vršeni. Naravno, danas više ne mogu da dođu da nas napadnu i ubiju, ali ne samo da ne poriču svoje snove, već ih neprestano proglašavaju, uz neobuzdana ulaganja u moderno naoružanje, kupujući oružje od Rusije, Belorusije i drugih”, rekao je Kurti.\nOn je upitao zašto se Srbija naoružava ponavljajući da se ona “još nije izvinila za masovne zločine koje je počinila pre 22 godine”.\n“Moramo tužiti Srbiju za genocid. Ubistva civila, trudnica, maloletnika, odojčadi, staraca, silovanja koja se koriste kao ratno oružje dokumentovana su i dokumentuju se”, poručio je Kurti.\nU selu Poklek god Glogovca, gde se ove godine održava centralna proslava dana kada su pre 22 godine došle snage NATO na tzv. Kosovo, poštu stradalima odala je i kosovska predsednica Vjosa Osmani.\n“Vraćamo se ovde, jer je to pre svega naša moralna obaveza prema svim žrtvama rata na Kosovu. Tog dana smo izvojevali slobodu, bili smo oslobođeni srpske agresije, ali smo takođe spojili mir”, poručila je Osmani.\nŠirom Španije protesti: Tuga i bes; “Dosta je”


Pošta Srbije - Vlada odobrila raspodelu dobiti Pošte Srbije\nVlada odobrila raspodelu dobiti Pošte Srbije\nVlada Republike Srbije na današnjoj sednici usvojila je Odluku Nadzornog odbora JP „Pošta Srbije”, Beograd o raspodeli dobiti za 2016. godinu.\nOd ukupne neto dobiti za prošlu godinu u iznosu od 3,47 milijardi dinara, u republički budžet biće uplaćeno 2,4 milijarde, dok će se 950 miliona isplatiti zaposlenima.\nTo znači da će svaki radnik dobiti po jednu svoju prosečnu zaradu, čime se nastavlja višegodišnja dobra praksa u Pošti Srbije da zaposleni učestvuju u raspodeli dobiti, što je svojevrsni vid stimulacije ali i zahvalnosti za doprinos koji su dali u postizanju dobrih poslovnih rezultata.\nOvakav ishod je usledio nakon konstruktivnog i argumentovanog razgovora premijerke Ane Brnabić, ministra Milana Krkobabića zaduženog za koordinaciju rada javnih preduzeća i v.d. direktora Pošte Srbije Mire Petrović, a nakon toga i na zajedničkom sastanku sa predstavnicima dva reprezentativna sindikata u ovom javnom preduzeću – Sindikata PTT Srbije i Sindikata PTT „Nezavisnost”.\nNapominjemo da su ovim činom ispunjeni ključni zahtevi obe reprezentativne sindikalne centrale u Pošti Srbije, s tim što je započeta i dodatna analiza mogućnosti za povećanje plata, kako bi se iznašao najbolji model za poboljšanje socijalnog i materijalnog položaja 15.000 zaposlenih u Pošti Srbije. Posebno ističemo da JP „Pošta Srbije”, za razliku od većine javnih preduzeća ne koristi sredstva iz budžeta i maksimalnim angažovanjem 15.000 zaposlenih ostvaruje odlične poslovne rezultate i značajna sredstva uplaćuje u budžet Republike Srbije.\nObaveštavamo javnost da je usled nezakonite blokade rada Regionalnog poštansko-logističkog centra „Beograd”, koji predstavlja žilu kucavicu JP „Pošta Srbije”, došlo do višednevnog prekida procesa rada u delatnosti od opšteg interesa, koja je poverena našem preduzeću, na koji način je naneta velika šteta zbog kašnjenja pri uručenju pošiljaka. Stručne službe Pošte Srbije intenzivno rade na sagledavanju direktne i indirektne štete koju je naše preduzeće pretrpelo usled višednevne nezakonite blokade rada Regionalnog poštansko-logističkog centra „Beograd”, zbog čega se prema učesnicima preduzimaju sve zakonom predviđene mere kako bi takvo ponašanje bilo sankcionisano.


Udruženje Pipol Tuzla: Najavljena realizacija projekta “I CANcer, WE CANcer” – TuzlaInfo.ba\nUdruženje Pipol Tuzla: Najavljena realizacija projekta “I CANcer, WE CANcer”\nby admin2 17/01/2020\nUdruženje „PIPOL“ danas je najavilo realizaciju projekta „I CANcer, WE CANcer“ u okviru Regionalnog programa lokalne demokratije na Zapadnom Balkanu – ReLOaD, koji finansira Evropska unija (EU) a implementira Razvojni program Ujedinjenih nacija (UNDP).\nProjekat će se realizovati na području grada Tuzla do kraja aprila 2020.godine.\nNamijenjen je djeci i mladima oboljelim i izliječenim od raka, članovima njihovih porodica i porodicama prerano preminulih mališana, s ciljem da se unaprijedi njihov društveni položaj, kroz pružanje psihosocijalne pomoći i podrške i unapređenja socijalne uključenosti za najmanje 100 korisnika sa područja grada Tuzla.\n„Rak nije samo bolest pojedinca, rak je istovremeno i bolest porodice, bolest društva. Individidualni i grupni rad sa korisnicima projekta, pomoći će djeci i mladima oboljelim i izliječenim od raka i članovima njihovih porodica da psihološki osnaženi, i socijalno uključeni u skladu sa njihovim mogućnostima, uspješnije funkcionišu u dugotrajnoj borbi za izliječenje i oporavak, a porodicama prerano preminulih mališana će dati dodatnu snagu da nastave živjeti sa teretom nenadoknadivog gubitka. Rad u zajednici će doprinijeti razvoju svijesti, empatije i solidarnosti prema ovoj grupi što je, uz institucionalnu podršku, ključni preduslov za njihovu društvenu uključenost.“ – istakla je Amra Saračević, voditeljica projekta.\nRealizacija projekta doprinjeti će uspješnijoj društvenoj integraciji najmanje stotinu primarnih korisnika projekta, edukaciji građana različitih dobnih uzrasta kao i uspostavljanju multisektorske saradnje, koja može poslužiti kao temelj za buduće djelovanje prema ovoj, izuzetno osjetljivoj, društvenoj skupini – saopšteno je.


I dalje se brani savski nasip na lokaciji „Visoč“ – Zvornik Danas\nNaslovna/VIJESTI/Društvo/I dalje se brani savski nasip na lokaciji „Visoč“\nZvornik Danas Send an email 18. maja 2014\nBIJELJINA – Voda je nastavila da prodire preko urušenog dijela savskog nasipa na lokaciji „Visoč“, uprkos velikim naporima na njegovoj odbrani, saopšteno je iz Štaba za vanredne situacije grada Bijeljina.\nNa nasipu u Crnjelovu 100 dobrovoljaca, 100 radnika Rudnika i termoelektrane „Ugljevik“ i brojni mještani Crnjelova, uz podršku teških mašina, utvrđuju kanal koji prijeti da poplavi dijelove Crnjelova.\nUporedo sa radovima na obezbjeđenju kanala i nasipa, vrši se evakuacija stanovništva iz sela ugroženih od vode iz rijeke Save, navodi se u saopštenju Štaba za vanredne situacije grada Bijeljina objavljenom u 12.00 časova.\nUkupno je evakuisano 6.000 stanovnika, od kojih je 500 zbrinuto u prihvatnim centrima u osnovnim školama „Knez Ivo od Semberije“ i „Vuk Karadžić“ u Bijeljini, Gimnaziji „Filip Višnjić“, sportskoj dvorani u Bijeljini i đačkom domu u kojem su smještena stara lica. Od ranije je u kasarni i Sokolskom domu smješteno 288 lica.\nEkipe nastavljaju rad na spašavanju i evakuaciji sa ugroženih područja uz rijeku Savu i u gradu, Dijelovima, Dvorovima, Popovima, Krivoj Bari i Amajlijama.\nOsim timova iz Bijeljine i ekipa Oružanih snaga BiH, policije, „Elektro-Bijeljine“, angažovani su i timovi iz Foče, Višegrada, Rudog, Srebrenice, Mostara, Goražda, a danas popodne se očekuje dolazak specijalnog spasilačkog tima iz Velike Britanije od 33 člana i šest kamiona.\nZbog nemogućnosti kontrole higijenske ispravnosti vode za piće od javno-zdravstvenih ustanova na svim dionicama vodovodne mreže, a u skladu sa Pravilnikom o higijenskoj ispravnosti vode za piće, u saradnji sa Higijensko-epidemiološkom službom Doma zdravlja Bijeljina, preduzeće „Vodovod i kanalizacija“ Bijeljina obavještava građane da vodu koriste isključivo u tehničke svrhe.\nbijeljina nasip poplave sava visoc\nViše od 20 dana Tuzlanski kanton nema novih oboljelih od korona virusa


Ponedeljak, 16. april 2018. | 64. sednica Odbora za ustavna pitanja i zakonodavstvo 16.04.2018.\nSaziv 64. sednice Odbora za ustavna pitanja i zakonodavstvo - 16.04.2018.\nIzveštaji 64. sednice Odbora za ustavna pitanja i zakonodavstvo - 16.04.2018.\nZapisnik 64. sednice Odbora za ustavna pitanja i zakonodavstvo - 16.04.2018.\nParlamentarna saradnja prilika za unapređenje odnosa Srbije i Kabo Verde, složili se Tavareš i Arsić\nDelegacija Odbora za dijasporu i Srbe u regionu na Konferenciji nacionalnih organizacija Srba iz regiona\n11.00 - sednica Pododbora za praćenje stanja u poljoprivredi u marginalnim-najnerazvijenijim područjima Republike Srbije (Dom Narodne skupštine, Trg Nikole Pašića 13, sala 3)


BiH: Protesti demobilisanih boraca u nekoliko gradova\nProtest ratnih veterana u februaru ove godine\nNezadovoljni demobilisani borci Armije RBiH i HVO-a, okupili su se u ponedjeljak tačno u 12 sati u nekoliko bosanskohercegovačkih gradova.\nDemobilisani boraci Armije RBiH blokirali su u ponedjeljak u podne na 15 minuta petlju Šićki Brod u Tuzli. Blokada je organizovana kao znak upozorenja, na koji su ih kako su kazali natjerali neodgovorni predstavnici vlasti, posebno resorni ministar Salko Bukvarević. Borci su nezadovoljni zbog nesazivanja sjednice Parlamenta Federacije BiH, na kojoj bi se razmatrali njihovi zahtjevi o utvrđivanju tačnog registra boraca, minimalnoj naknadi na osnovu registra i ukidanja finansiranja svih boračkih organizacija.\nU Sarajevu se ispred zgrade Parlamenta FBiH okupilo blizu 20 demobilisanih boraca s istim zahtjevima. Riječ je o bivšim borcima koji su u proteklom periodu protestovali ispred zgrade Vlade FBiH.\nZbog protesta građana u 12 sati bio je obustavljen i saobraćaj na graničnom prijelazu Bijača. Demobilisani borci okupili su se i ispred Ministarstva za pitanje boraca Unskosanskog kantona.\nGrupa demobilisanih boraca protestovala je pred zgradom Vlade Bosansko-podrinjskog kantona u Goraždu tražeći od vlasti da ispune tri ključna zahtjeva na kojima su insistirali i na ranijim protestima. Okupljeni borci dali su vlastima rok od deset dana da ispune ove zahtjeve, a ukoliko do toga ne dođe najavljuju i radikalnije mjere. Bivši borci blokirali magistralni put put M 17 Zenica -Žepče u mjestu Golubinja. Na pitanje zbog čega su došli kazali su da je njihov ključni zahtjev borački registar.


Sertifikat o sigurnom sajtu na sistemu za satelitsko praćenje\nNovo u kompaniji Almaks GPS!\nOve nedelje unapredili smo sigurnost pristupa na linku gps.almaks.rs (sistem za satelitsko praćenje), tako da sada imamo sigurnu SSL konekciju pa se u adresi ispred vidi “https”, umesto dosadašnjeg “http”.\nKakvu razliku ovo u stvari predstavlja?\nHTTPS je kombinacija HTTP (Hypertext Transfer Protocol-a), koji možete uvek da vidite u pretraživaču i predstavlja jedinstvenu internet adresu, sa SSL/TSL protokolom da bi se u potpunosti obezbedila enkripcija i sigurna identifikacija servera.\nOvo predstavlja sertifikat o sigurnom sajtu, linku, gde međunarodne institucije garantuju da je link siguran, te da korisnici Almaks GPS usluga satelitskog praćenja mogu u potpunosti bezbedno da koriste link, jer je veza pouzdana i zaštićena od zloupotreba na internetu.\nVozite bezbedno na putu i na internetu uz Almaks GPS!


Deveti januar ostaje Dan Republike Srpske uprkos odluci Ustavnog suda - Sputnjik Srbija\n18:25 23.11.2015 Preuzmite kraći link\nU Republici Srpskoj 9. januar će se i dalje slaviti kao Dan Republike, bez obzira na to kakva će biti ocena ustavnosti Zakona o praznicima, koju je apelacijom ranije zatražio bošnjački član Predsedništva Bakir Izetbegović.\nTo su uoči odlučivanja Ustavnog suda poručili u zajedničkoj izjavi predsednik Republike Srpske Milorad Dodik, premijerka Željka Cvijanović i predsednik Narodne skupštine Nedeljko Čubrilović.\nOni su naglasili da o obeležavanju Dana Republike Srpske postoji čvrst konsenzus svih političkih partija sa sedištem u Republici Srpskoj, te da bi svaka odluka Ustavnog suda BiH koja bi išla u pravcu poništavanja 9. januara kao Dana Republike Srpske predstavljala političku, a ne pravnu odluku, i njeno sprovođenje ne bi bilo moguće na teritoriji Republike Srpske.\n„Obeležavanje 9. januara kao Dana Republike Srpske ne ugrožava interese nijednog naroda u Republici Srpskoj, ali bi bilo kakva odluka u pravcu osporavanja tog datuma ugrozila institut demokratskog odlučivanja i demokratski izražene volje građana Republike Srpske, što je apsolutno nedopustivo“, navodi se u zajedničkoj izjavi najviših zvaničnika tog entiteta uoči najavljene sednice Ustavnog suda BiH povodom ocene ustavnosti članova Zakona o praznicima, prema kojem se 9. januar obeležava kao Dan Republike.\nOcenu ustavnosti članova Zakona o praznicima zatražio je apelacijom bošnjački član Predsedništva BiH Bakir Izetbegović.\nU zajedničkoj izjavi se ističe da ni Ustavni sud BiH, niti bilo koja sudska instanca u svetu ne mogu da ponište narodnu volju manifestovanu kroz odluku Narodne skupštine Republike Srpske da 9. januar proglasi Danom Republike.\nDodik, Cvijanovićeva i Čubrilović su podsetili da je 9. januara 1992. godine proglašena Republika Srpska i sasvim je prirodno da se taj dan i obeležava kao Dan Republike.\n„Samu odluku Ustavnog suda da uopšte razmatra Zakon o praznicima Republike Srpske doživljavamo kao namerno podrivanje Republike Srpske i njenih institucija. Nažalost, odluka Ustavnog suda da uopšte razmatra ovo pitanje predstavlja još jednu potvrdu da je pravosuđe BiH samo instrument u rukama pojedinih političkih partija koje pokušavaju da kroz sudske odluke suspenduju volju polovine države i modeliraju BiH po svojim željama“, ističe se u zajedničkoj izjavi.\nDan Republike Srpske, Ustavni Sud BiH, Bosna i Hercegovina, Republika Srpska


Veliki udarac za Semenju, zabranjeno joj da trči dok ne spusti nivo testosterona | Telegraf - Najnovije vesti\n2. maj 2019 | 13:16 » 13:22\nJužnoafrička atletičarka bi zbog odluke IAAF mogla i da završi karijeru\nJužnoafrička atletičarka, olimpijska i svetska šampionka na 800 metara Kaster Semenja, izgubila je sudski spor koji je vodila protiv Svetske atletske federacije (IAAF), zbog čega joj je sada dovedena u pitanje profesionalna karijera.\nSud za sportsku arbitražu (CAS) presudio je da Semenja mora da spusti nivo testosterona u dozvoljene granice kako bi mogla ponovo da se takmiči na 400 i na 800 metara, a to može jedino pomoću medikamenata, mada se ona nije oglašavala posle odluke suda niti je, za sada, poznato kakvi su njeni dalji planovi.\nSemenja je dugo bila "na oku" IAAF zbog muškobanjastog izgleda i fizionomije koja je drastično odskakala u konkurenciji dama. Višak testosterona je, prema oceni stručnjaka, i doveo do toga da bude neprikosnovena šampionka (bez poraza je na 800 metara od 2015. godine), pa je Svetska atletska federacija, i zbog regularnosti takmičenja, povukla nepopularan, po mnogima i diskriminišući potez prema Semenji.\nJedan od uticajnijih stručnjaka na polju sportke medicine Ros Taker, koji je bio u Semenjinom timu odbrane, veruje da će sada, posle ovakve presude, Južnoafrikanka trčati daleko ispod svojih dosadašnjih rezultata, on veruje čak i sedam sekundi sporije. Naravno, u slučaju da krene da se oslobađa viška testosterona, kao je i sud naložio.\nMeđutim, postoji šansa da se vrati na stazu i nastavi da se takmiči i bez upotrebe supstanci, ali to može samo u disciplini na 5.000 metara, gde, prema pravilima IAAF, nema ograničenja u slučaju različitog polnog razvoja atletičara.\nU obrazloženju odluke, CAS se saglasio da je politika IAAF u ovom slučaju "diskriminišuća" prema atletičarima sa drugačijim seksualnim razvojem, kao što je Semenja. Ipak, dvoje od troje arbitara suda su, nakon dvomesečnog rada na slučaju, uvažili argument Svetske atletske federacije da uvećan nivo otestosterona značajno utiče na veličinu, snagu i izdržljivost od vremena puberteta, te su stoga zaključili da je "neophodno, razumno i proporcionalno" obezbediti fer uslove u ženskom sportu.\nCAS je takođe naveo da Semenjini zastupnici, tokom tri dana ročišta u februaru, nisu uspeli da ubede sud da je argument IAAF neregularan.\nSemenja, koja je oduvek tvrdila da na njena specifičnu genetiku treba da se gleda kao na dar, a ne kao nešto oko čega bi trebalo da se spori, poručila je da neće odustati od borbe da se jednog dana ukinu novoustanovljeni propisi IAAF.\n- Znam da su pravila IAAF uvek bila direktno usmerena protiv mene - rekla je u reakciji na presudu.\n- Čitavu deceniju Svetska atletska federacija pokušava da me uspori, ali me je to samoučinilo jačom. Ova odluka me neće pokolebati, jednog dana ću ponovo biti na vrhu i nastaviti da inspirišem mlade žene i atletičare u Južnoj Africi i širom sveta.\nShowtime | 14 shares\nTagovi: Atletika, Kaster Semenja, testosteron\nMilan 02.05.2019 13:52\nDa inspirisi ljude ali da li smatras da je to korektno da se takmicis sa ljudima koji nemaju taj nivo testosterona


Ninković pogodio u centar: "Fudbal u Srbiji nije sport" - Sportske.net\nNinković pogodio u centar: "Fudbal u Srbiji nije sport"\nBivši fudbaler Crvene zvezde Miloš Ninković preneo je medijima u australiji svoje poimanje stanja u srpskom fudbalu, poručivši pritom da ga mu ne pada na pamet da se vraća u domaću ligu ili reprezentaciju.\nČukarički doveo dečaka 'nemirnog duha'!Le Talek NE želi u Zvezdu!Terzić: "Niko od prvotimaca nije na prodaju, ali..."Englezi insistiraju da je gotovo, Redsi došlo po Grujića?Zvezdo, trebalo je da uzmeš milion kad si mogla!\nNekadašnji reprezentativac Srbije Miloš Ninković već neko vreme nalazi se u Australiji u kojoj je rešio da nastavi karijeru posle još jedne epizode u francuskom Evijanu.\nMomak koji je sa Crvenom zvezdom osvojio titulu prvaka Srbije u sezoni 2013/2014 mnogo puta je za domaće medije izražavao zgražavanje stanjem u srpskom fudbalu, pa ne čudi njegov odgovor na pitanje vezano za mogućnost povratka u srpski nacionalni tim.\n"Ne, ne... To se neće desiti. Teško je, fudbal u Srbiji, da kažemo, nije u dobrom stanju" počeo je svoje izlaganje Ninković.\nPrvotimac Sidneja otkrio je australijskim novinarima da je fudbal u Srbiji odavno izgubio veze sa sportom i to pre svega zbog ljudi koji ga vode.\n"Mnogi ljudi u srpkom fudbalu ne dolaze iz sporta, u životu nisu igrali fudbal. To više nije sport, fudbal u Srbiji je biznis" istakao je Ninković.\nPodsećamo da je Miloš Ninković imao ogromnu želju da dođe u Crvenu zvezdu sa tim klubom osvoji titulu, ali je odmah nakon ostvarenja zacrtanog cilja "podigao sidro" uvidevši u kakvom se kanalu nalazi srpski fudbal.


SKGO u Zrenjaninu | Зрењанин\n02. октобар 2008. 16:24:22\nUz prisustvo predstavnika više od 20 opština i gradova širom Srbije, u Zrenjaninu je danas održana Konstitutivna sednica Odbora za finansije Stalne konferencije gradova i opština (SKGO). Sednicom je predsedavao sekretar odbora Aleksandar Bućić, a pre početka rada prisutnima su se pozdravnom reči obratili zamenik gradonačelnika Zrenjanina Goran Kaurić i načelnik Odeljenja za poslove privrede, finansija i računovodstva David Dimkić, koji je i predstavnik Grada Zrenjanina u Odboru za finansije SKGO. Prisutni su imali priliku da se, putem prezentacije, upoznaju s gradom domaćinom i njegovim specifičnostima i potencijalima.\nU svojstvu gosta sednici je prisustvovala i gospođa Anke Šolc, menadžer projekta "Podrška reformi sistema javnih finansija u Srbiji", koji realizuje nemačka organizacija za tehničku saradnju GTZ. Ovaj projekat sprovodi se od 2006. godine, od kada GTZ pruža savetodavne usluge Vladi Srbije u njenoj reformi sistema javnih finansija.\nTokom današnje sednice u Zrenjaninu obavljeno je konstituisanje Odbora za finansije SKGO, usvojen Poslovnik o radu i održana rasprava o prioritetima rada Odbora, kao i načinu nastupa prema višim nivoima vlasti prilikom izrade zakona iz oblasti finansija. Održana je i prezentacija predloga koncepta sektorske analize "Budžetiranje jedinica lokalne samouprave u Srbiji", a predstavljena je i studija pod nazivom "Ocena efekata promena poreza na prenos apsolutnih prava".\nStalna konferencija gradova i opština (SKGO) predstavlja nacionalnu asocijacija lokalnih vlasti u Srbiji, u čijem radu punopravno učestvuje 167 članova, koliko u Srbiji ima jedinica lokalne samouprave. Asocijacija, kroz rad 10 odbora, učestvuje u izradi modela zakona, predloga propisa i nacionalnih strategija koji su od značaja za lokalnu samoupravu, organizuje javne rasprave, daje stručno mišljenje ili predloge za dopunu i izmenu postojećih zakona, propisa ili strategija. U skladu s tim, određena je i misija SKGO: da zastupa interese, pruža visokokvalitetne usluge i podržava razvoj i unapređenje lokalne samouprave kroz zajedničko delovanje članstva, a u skladu sa evropskim standardima.


Održana prva sednica sručnog veća za društveno-humanističke nauke Univerziteta odbrane\nU Rektoratu Univerziteta odbrane dana 23.03.2012. godine održana je prva sednica stručnog veća za društveno-humanističke nauke Univerziteta odbrane kojom je predsedavao general-major prof. dr Mitar Kovač.\nDnevni red sednice ovog stručnog veća bio je: 1. Usvajanje zapisnika sa konstitutivne sednice Stručnih veća Univerziteta odbrane; 2. Razmatranje predloga Nastavno-naučnog veća Vojne akademije za formiranje komisija u vezi izbora i ponovnog izbora nastavnika i saradnika iz društveno-humanističkog polja (za konkurs objavljen u listu ''Odbrana'' od 1. marta 2012. godine) i 3. Pitanja i predlozi.\nKada je reč o prvoj tačci dnevnog reda, članovi stručnog veća su jednoglasno usvojili zapisnik sa konstitutivne sednice Stručnih veća Univerziteta odbrane održane dana 24.01.2012. godine.\nDruga tačka dnevnog reda je detaljno razmatrana za svaki predlog u vezi formiranja komisija za izbor i ponovni izbor nastavnika i saradnika. Na početku rasprave po ovoj tačci dnevnog reda, članovi stručnog veća su konstatovali da sastav komisije treba da bude formiran u skladu sa članom 115. stav 3. Statuta Univerziteta odbrane. Shodno tome, jednoglasno je prihvaćen predlog da najmanje dva člana komisije treba da budu iz uže naučne oblasti za koju se nastavnik bira. Takođe, potenciran je zahtev koji proizilazi iz navedenog člana Statuta, da od tri člana komisije najmanje jedan nije radno angažovan na Univerzitetu.\nPolazeći od navedenih statutarnih odredbi, a shodno odredbi iz člana 115. stav 8. stručno veće je zauzelo stav o neophodnosti korekcije sastava pojedinih komisija i predlaže Nastavno-naučnom veću Vojne akademije da dostavi novi predlog članova komisije u skladu sa preporukama datim u Odluci stručnog veća za društveno-humanističke nauke.\nPo trećoj tačci dnevnog reda, članovi stručnog veća su pokrenuli pitanje vrednovanja nastavnog kadra na Univerzitetu odbrane, kao i mogućnost radnog angažovanja nastavnika koji su penzionisani u skladu sa Zakonom o Vojsci Srbije, s obzirom na to da prema Zakonu o visokom obrazovanju oni bi mogli da se angažuju u nastavi do navršenih 65 godina života. Ovu mogućnost angažovanja penzionisanih nastavnika trebalo bi razmotriti prvenstveno sa stanovišta održavanja akreditacionih potencijala visokoškolskih jedinica i Univerziteta odbrane u celini.